Ο Εσίτι ανήκει στους πιο δυνατούς ποδοσφαιριστές του FIFA (και όχι μόνο) | Contra.gr\nΟ Εσίτι ανήκει στους πιο δυνατούς ποδοσφαιριστές του FIFA (και όχι μόνο)\nΠαράσημά του η ανθεκτικότητα σε σκληρές συνθήκες και η κτηνώδη δύναμή του. Μια δύναμη που τον φέρνει μεταξύ των κορυφαίων του είδους. Ο Νιγηριανός Άντερσον Εσίτι δεν θα φοβηθεί να μπει στη μάχη, φοβίζοντας τους άλλους!\nΟ Άντερσον Εσίτι μαρκάροντας τον Έρικσεν της Τότεναμ AP PHOTO/MATT DUNHAM\nΗ πόλη Γουάρι, στο δέλτα του ποταμού Νίγηρα, είναι το μεγάλο πετρελαιοπαραγωγικό κέντρο της Νιγηρίας. Μια πόλη με πληθυσμό 500.000 κατοίκων, στην οποία συνυπάρχουν τρεις διαφορετικές φυλές. Η οικογένεια Εσίτι ανήκει στους Ουρχόμπο, την κυρίαρχη της περιοχής έναντι των Ιτσεκίρι και Ίτζο. Έφερε στον κόσμο 8 παιδιά, το μικρότερο εκ των οποίων o 25χρονος πια Άντερσον, ο νέος κεντρικός χαφ του ΠΑΟΚ μετά την ενημέρωση από τον Γιώργο Σαββίδη. Ένα παιδί που από την πατρίδα για την Πορτογαλία έφυγε το 2012, λίγο μετά τα 18 του. Χωρίς να γνωρίζει πως αντί της Ρίο Άβε θ' αναγκαστεί να παίξει για τη Λεϊσόες. Απογοητεύτηκε, αλλά δεν εγκατάλειψε.\nΤον είχαν διακρίνει εξ αρχής και ξεχωρίσει για τη σωματοδομή του, καθώς βλέπει τον κόσμο από τα 189 εκατοστά, με αποτέλεσμα να γίνει 'αντικείμενο εκμετάλλευσης' ενός ποδοσφαιρικού δικτύου που συνέδεε την αφρικανική αγορά με τη χώρα της Ιβηρικής. Τον εντόπισε το γραφείο που τον εκπροσωπεί ακόμα σ' ένα τουρνουά που διοργάνωσε στη Νιγηρία, τα πρώτα χρήματα που έπαιρνε δεν έφταναν καν ζήσει αξιοπρεπώς. Κόντρα στις κακουχίες, άντεξε και δεν κατεβλήθη.\nΟ Εσίτι ξεχώριζε πάντα για τα σωματικά προσόντα του και παρόλο που ήθελε το '10', ελπίζοντας σ' έναν πιο επιθετικογενή ρόλο, όπως όλα τα νέα παιδιά, μονιμοποιήθηκε μια για πάντα στο '6' για να πειθαρχήσει. Δύο φορές του σύστησαν να σταματήσει τα βάρη, να μην γυμνάσει άλλο το ήδη ανεπτυγμένο μυϊκό σύστημά του, και να εξελίξει τ' άλλα στοιχεία του, τα πιο ποδοσφαιρικά. Τη μία ήταν ο Τροντ Σόλιντ που τον βρήκε στη Γάνδη.\n"Είναι πολύ ήρεμος, ξέρει τι θέλει, δουλεύει σκληρά και γνωρίζει πως το μέλλον είναι μπροστά του", έλεγε ο επικεφαλής της εταιρίας που διαχειρίζεται μέχρι σήμερα τα δικαιώματά του.\nΣτο μεσοδιάστημα ο Νιγηριανός είχε φύγει από τη Λεϊσόες για την Εστορίλ (όντας συμπαίκτης του 'ερυθρόλευκου' Σεμπά και αντίπαλος του Παναθηναϊκού στον όμιλο του Europa League) και μετά από άλλες δύο σεζόν κατέληξε στη βελγική Γάνδη, την τελευταία ημέρα των καλοκαιρινών μεταγραφών του 2016. Δούλεψε στην έκρηξη, στην ταχύτητα, στην τεχνική, προόδευσε σε κομμάτια που δεν ανήκαν στο ρεπερτόριό του. Η εντυπωσιακή διάπλασή του σε συνδυασμό με τις ικανότητές του είχαν κάνει εντύπωση σε ανθρώπους της Παρί Σεν Ζερμέν και της Ντόρτμουντ, νωρίτερα είχε βρεθεί στα ραντάρ της Μονακό. Τον κοίταξε επίσης η Σπόρτινγκ Λισαβόνας ως αντικαταστάτη του Γουίλιαμ Καρβάλιο στον άξονα, πέρυσι έφτασε μια ανάσα από την ισπανική Λεβάντε. Το ενδιαφέρον δεν μετατράπηκε σε επίσημες προτάσεις, παρέμενε παρόλα αυτά ένα ελκυστικό πρότζεκτ με potential.\nΟ Άντερσον Εσίτι μαρκάρει τον Ατζαγκούν του Παναθηναϊκού ως ποδοσφαιριστής της Εστορίλ AP PHOTO/FRANCISCO SECO\nΚατέληξε και παρέμεινε στο Βέλγιο μέχρι τη στιγμή που εμφανίστηκαν οι πρωταθλητές Ελλάδας. Έψαχναν εναγωνίως για χαφ που να 'δαγκώνει'. Είχαν χάσει τον Κάνιας, έχουν ανέτοιμο τον Βέρνμπλουμ, δεν λογίζεται βασικός ο Μίσιτς, είχαν ανάγκη από παίκτη με ανασταλτικές δυνατότητες για το 4-4-2 του Αμπέλ Φερέιρα. Ο Εσίτι πολλές φορές υπερβάλλει, ενδεχομένως γιατί δεν μπορεί να ελέγξει την αστείρευτη δύναμή του. Στην ευρωπαϊκή διαδρομή του μετράει ήδη 49 κίτρινες κάρτες και 11 αποβολές! Μία εξ αυτών πέρυσι, στο παιχνίδι με την Μπριζ, χωρίς να ευθύνεται, τουλάχιστον όπως υποστήριξε ο ίδιος, σχολιάζοντας πως "αυτό δεν είναι μέρος του ποδοσφαίρου. Ο Βόρμερ σφάδαζε στον πόνο, αλλά εγώ ούτε που τον είχα ακουμπήσει". Αντίπαλοι προτιμούν να μην τον κοντράρουν.\nΔεν είναι τυχαίο πως στην τελευταία έκδοση της ΕΑ Sports για το FIFA 19, ο Άντερσον Εσίτι ήταν ο έκτος πιο θηριώδης ποδοσφαιριστής. Με βαθμολογία μάλιστα 89/100 στην κατηγορία της σωματικής δύναμης! "Είναι ένας από τους πιο συναρπαστικούς CDM (κεντρικούς αμυντικούς μέσους) στην Ευρώπη", τον σύστηνε το dreamteamfc, συμπληρώνοντας πως "μπορεί να είναι ο γρηγορότερους τύπος εκεί έξω, με βαθμολογία μόλις 45/100, αλλά σίγουρα είναι ένας από τους πιο δυνατούς ποδοσφαιριστές στην Ευρώπη". Κατά το sportskeeda δε, "αν ψάχνετε για έναν μέσο που κάνει τη βρώμικη δουλειά, αλλά έχετε λίγα χρήματα, τσεκάρετε τον Εσίτι".\nΗ καρτέλα του Εσίτι στην πρώτη έκδοση του FIFA 19\nΣτην πρώτη 'κόπια' του παιχνιδιού, πριν από τις αναβαθμίσεις, ο Νιγηριανός υπολειπόταν μονάχα του πασίγνωστου Άγγλου Αντεμπάγιο Ακινφένουα, του Τσέχου Τόμας Τσόρι της Βικτόρια Πλζεν, του Κοσταρικανού Κένταλ Γουάστον που αγωνίζεται στο MLS, του Βέλγου Ρομέλου Λουκάκου και του Ουρουγουανού Φελίπε Καρβάλιο! Αργότερα στην κορυφή βρέθηκε ο Γάλλος Αλέρ και ο ίδιος ο Εσίτι έφτασε στο 93 της δύναμης, κερδίζοντας άλλες 4 μονάδες!\nΗ αναβαθμισμένη εικόνα του Εσίτι στο FIFA 19\nΤείχος, βουνό, τανκ και θηρίο είναι ορισμένα από τα συνοδευτικά του ονόματός του. Στο Βέλγιο θεωρείτο ο πιο σκληρός της Jupiler. Τώρα θα είναι ο σκληρός της Τούμπας.\nΠΑΟΚ SUPER LEAGUE INTERWETTEN CHAMPIONS LEAGUE ΕΛΛΑΔΑ


Lanes Vitamin C 500mg, 30 ταμπλέτες\nLanes Vitamin C 500mg, 30 ταμπλέτες\nΣυμπλήρωμα διατροφής ιδανικό και απαραίτητο για τη διατήρηση ενός υγιούς ανοσοποιητικού συστήματος καθώς μειώνει τις πιθανότητες λοίμωξης ή κρυολογήματος.\nΚωδικός Προϊόντος 5201314047506\nΗ βιταμίνη C χάρη στις πολύτιμες ιδιότητές της: • Συμβάλλει στην πρόληψη του κοινού κρυολογήματος και στη γρήγορη ανάκαμψη του οργανισμού • Συντελεί στη μείωση πολλών αλλεργιογόνων ουσιών • Με αντιοξειδωτική δράση βοηθά στην αντιμετώπιση των ελευθέρων ριζών • Είναι ιδιαίτερα αναγκαία στους καπνιστές • Παίζει πρωταρχικό ρόλο στην παραγωγή κολλαγόνου, που είναι σημαντικό στην καλή υγεία του δέρματος, των οστών, δοντιών και ούλων • Η βιταμίνη C ως υδατοδιαλυτή βιταμίνη, επειδή αποβάλλεται από τον οργανισμό σε σύντομο χρονικό διάστημα, πρέπει να προσλαμβάνεται καθημερινά από τις τροφές ή από διατροφικά συμπληρώματα υγείας.\nVitabiotics Jointace Gel,75ml: Για την ευκαμψία του χόνδρου,την κινητικότητα & τις αρθρώσεις,με αντιφλεγμονώδες δράση.\nVitabiotics Jointace Gel,75ml: Για την ευκαμψία του...\nHealth Aid Multi Minerals, 30 ταμπλέτες βραδείας αποδέσμευσης : Φόρμουλα μετάλλων, συμβάλλει στην λειτουργία των μυών, του αίματος, των νευρικών κυττάρων, στη καλή κατάσταση των οστών, των δοντιών & των μαλακών ιστών.\nHealth Aid Multi Minerals, 30 ταμπλέτες βραδείας...\nVital Plus Q10 ,30 κάψουλες: Πλήρες συμπλήρωμα διατροφής, ιδανικό για τόνωση, ενέργεια και αντιοξειδωτική προστασία με μια κίνηση.\nVital Plus Q10 ,30 κάψουλες: Πλήρες συμπλήρωμα διατροφής,...\nFrezyderm Prodilac Restore Προβιοτικό Συμπλήρωμα για Εφήβους & Ενήλικες, 30 κάψουλες\nFrezyderm Prodilac Restore Προβιοτικό Συμπλήρωμα για...\nΣυνδυασμός έντεκα προβιοτικών στελεχών για εφήβους και ενήλικες από 15 έως 50 ετών.\nKanavos Αιθέριο Έλαιο Κανέλα, 30ml\nΑντιμικροβιακό, αντισηπτικό, βοηθά σε συμπτώματα φουσκώματος και τυμπανισμού.\nCanderel,100 τεμάχια: Γλυκαντικό σε δισκία με ελάχιστες θερμίδες.\nCanderel,100 τεμάχια: Γλυκαντικό σε δισκία με ελάχιστες...\nApivita Propolis Βιολογικό Spray για το Λαιμό με Πρόπολη...\nΒιολογικό spray πρόπολης, ανακουφίζει από τον πονόλαιμο και το βήχα, συμβάλλει στην ενίσχυση της φυσικής άμυνας του οργανισμού, με αντισηπτικές και αντιβακτηριακές ιδιότητες.\nCollagen Pro-Active Liquid, Υγρό πόσιμο κολλαγόνο (2...\nHealth Aid Livercare - Herbal Liver Detox, 60 ταμπλέτες : Φυτικό αποτοξινωτικό & καθαριστικό ήπατος, διατηρεί το συκώτι υγιές & καθαρό, ενώ παράλληλα συμβάλλει στην πρόληψη συσσώρευσης λίπους.\nHealth Aid Livercare - Herbal Liver Detox, 60 ταμπλέτες :...


DEAUVILLE - Ταξιδιωτικός οδηγός | TravelPlorer\nΠΑΡΙΣΙ 294586 επισκέψεις\nΝΙΚΑΙΑ 53136 επισκέψεις\nΜΑΣΣΑΛΙΑ 29491 επισκέψεις\nΤαξιδιωτικός oδηγός για DEAUVILLE\nΔες τις πιο φθηνές τιμές ξενοδοχείων για DEAUVILLE. Σύγκρινε τιμές από τις καλύτερες ταξιδιωτικές ιστοσελίδες και βρες τη φθηνότερη τιμή.\nΜε το δημοφιλές λιμάνι της, το διεθνές Φεστιβάλ Κινηματογράφου, τις μαρίνες, το συνεδριακό κέντρο, τις βίλες, το Grand Casino και τα πολυτελή ξενοδοχεία της, η Ντοβίλ θεωρείται ως η «Βασίλισσα των Νορμανδικών παραλιών» και αποτελεί ένα από τα πιο διάσημα παραθαλάσσια θέρετρα σε ολόκληρη τη Γαλλία. Όντας το πιο κοντινό στο Παρίσι παραθαλάσσιο θέρετρο, η πόλη της Ντοβίλ καθώς και η γύρω περιοχή της «Côte Fleurie» (Ανθισμένη Ακτή) συγκεντρώνει μεγάλο αριθμό σπιτιών της γαλλικής υψηλής κοινωνίας και έχει φτάσει να θεωρείται κάτι σαν την «Παρισινή Riviera». Ήδη από το 19ο αιώνα, η Ντοβίλ παραμένει σταθερά το πιο μοδάτο και δημοφιλές θέρετρο διακοπών των εύπορων οικογενειών αλλά και της διεθνούς υψηλής κοινωνίας. Η καλύτερη χρονική στιγμή, επομένως, για να την επισκεφθείτε είναι κατά τους καλοκαιρινούς μήνες, ούτως ώστε να ευχαριστηθείτε τον ήλιο και τη θάλασσα. Παρόλα αυτά, ακόμα κι αν αποφασίσετε να πάτε χειμώνα, η γοητεία της θα σας μαγέψει έτσι κι αλλιώς. Απλώς το χειμώνα να περιμένετε τσουχτερό κρύο, συχνές βροχοπτώσεις και πολλή υγρασία.\nΗ Deauville είναι μια κοινότητα του διαμερίσματος Calvados στην Κάτω Νορμανδία, περιοχή της βορειοδυτικής Γαλλίας.\nΑπό Παρίσι με αυτοκίνητο ή λεωφορείο το ταξίδι για τη Deauville διαρκεί περίπου 3 ώρες. Σήμερα, η Ντοβίλ είναι εύκολα προσβάσιμη από το Παρίσι χάρη στην επέκταση του αυτοκινητόδρομου A132. Η πόλη διαθέτει, επίσης, λιμάνι και αεροδρόμιο, το «l'Aéroport de Deauville Saint-Gatien». Στη Ντοβίλ μπορείτε να φτάσετε και με τρένο μέσω Trouville, μόνο που το ταξίδι διαρκεί περισσότερο από ότι με αυτοκίνητο.\nΩς επί το πλείστον δε χρειάζεται να διαθέτετε δικό σας όχημα για τις μετακινήσεις σας εντός της πόλης. Αν, ωστόσο, θέλετε να γυρίσετε τις γύρω πόλεις και χωριά ή ακόμα και ολόκληρη την περιοχή της Νορμανδίας, τότε καλό θα είναι να νοικιάσετε αυτοκίνητο ή να επιλέξετε τα μέσα μαζικής μεταφοράς.\nΕπίσημο νόμισμα είναι φυσικά το ευρώ, όπως και σε όλη τη Γαλλία, γι’ αυτό και δε θα αντιμετωπίσετε κανένα πρόβλημα κατά τις συναλλαγές σας.\nΗ Ντοβίλ διαθέτει Νοσοκομείο αλλά και φαρμακεία. Φαρμακείο θα βρείτε και στην κεντρική πλατεία.\nΑν μιλάτε γαλλικά, θα συνεννοηθείτε άνετα και χωρίς προβλήματα. Αν όμως μιλάτε μόνο αγγλικά, ίσως και να δυσκολευτείτε λιγάκι καθώς οι Γάλλοι -και ειδικά οι Νορμανδοί- δεν πολυσυμπαθούν τους Άγγλους, κυρίως λόγω του ιστορικού τους παρελθόντος (Εκατονταετής Πόλεμος κτλ.). Παρόλα αυτά, επειδή η Deauville είναι κοσμοπολίτικο θέρετρο και δέχεται τουρίστες από όλο τον κόσμο και μάλιστα τους πιο εύπορους και διάσημους, οι υπάλληλοι σε ξενοδοχεία, εστιατόρια και καταστήματα είναι αρκετά γλωσσομαθείς, ευγενικοί και εξυπηρετικοί.\nΓια αναλυτικές πληροφορίες σχετικά με τη Ντοβίλ αλλά και την ευρύτερη περιοχή της Νορμανδίας, μπορείτε να επισκεφθείτε τις ιστοσελίδες: www.discover-normandy.info και www.normandie-tourisme.org.\nΗ πρώτη αναφορά στην πόλη της Deauville γίνεται το 1060 όταν ο Hubert du Mont-Canisy κατέκτησε την πανέμορφη περιοχή, που μέχρι τότε ήταν γνωστή με την ονομασία «Auevilla» (λέξη που προέρχεται από το γερμανικό «Auwja Auwa», δηλαδή «υγρό λιβάδι») και που έμοιαζε περισσότερο με μικρό ψαροχώρι παρά με χωριό. Το χωριό ήταν αρχικά χτισμένο πάνω στο λόφο, με λιγοστά σπίτια χτισμένα δίπλα στο εκκλησάκι του Αγίου Λαυρεντίου. Χάρη στη γεωγραφική του θέση κοντά στην ακτή, το χωριό διέθετε ένα μικρό λιμάνι ελάχιστης σημασίας στον ποταμό Touques. Το 1066, ο Hubert du Mont-Canisy αποχωρεί από την περιοχή για να ακολουθήσει τον Γουλιέλμο τον Κατακτητή στην Αγγλία. Μέχρι το 1860, η Ντοβίλ κατάφερε σταδιακά να γίνει γνωστή για την εκτροφή αλόγων και για την καλλιέργεια του λάχανου. Ο Δούκας Charles Auguste Louis Joseph de Morny, ετεροθαλής αδελφός του αυτοκράτορα Ναπολέοντα Γ΄, μετέτρεψε τη Ντοβίλ σε τουριστικό θέρετρο και μέχρι το θάνατό του το 1865, έγιναν σημαντικές επενδύσεις που έπαιξαν καθοριστικό ρόλο στη μετέπειτα πορεία της ιστορίας του τόπου. Οι επενδύσεις αυτές αφορούσαν έργα όπως η σιδηροδρομική γραμμή που ένωσε το Παρίσι με τη Ντοβίλ, ο ιππόδρομος της πόλης, καθώς και ένα μικρό Καζίνο. Μέσα σε τρία χρόνια, πάνω από σαράντα βίλες χτίστηκαν στην πόλη και τα περίχωρα, καθώς και 200 δωμάτια και άλλα καταλύματα στην περιοχή του Grand Hotel. Επίσης, προς τιμήν του Δούκα De Morny, κατασκευάστηκε το 1863 μια εκκλησία και ένα σχολείο. Την ίδια χρονιά δημιουργήθηκε και το υδροθεραπευτήριο «La Terrasse», ένα εξαιρετικό συγκρότημα για ιαματικά λουτρά και άλλες θεραπείες. Μετά το θάνατο του Δούκα, η Deauville συνέχισε με αργούς ρυθμούς την ανάπτυξή της μέχρι τις αρχές του 20ου αιώνα, όταν η Desire le Hoc με τον Eugene Cornuche εγκαινίασαν μια νέα εποχή σημαντικών αλλαγών και ραγδαίας ανάπτυξης της πόλης. Τα μέχρι και σήμερα διάσημα ξενοδοχεία «Normandy» και «Royal», καθώς και το Καζίνο, άνοιξαν τις πύλες τους στους επισκέπτες κατά τα έτη 1911 και 1913. Ο Ιππόδρομος ανακαινίστηκε και επεκτάθηκε, περάστηκαν τηλεφωνικές γραμμές, ενώ αγγλικά και γαλλικά σκάφη κατέκλυσαν τη μαρίνα. Όσο περισσότερη άνθηση γνώριζε η Deauville, τόσο περισσότεροι επιχειρηματίες του Παρισιού άρχισαν να διαβλέπουν την αξία του και να επεκτείνουν τις δουλειές και τα καταστήματά τους στο δημοφιλές αυτό τουριστικό θέρετρο, αρχής γενομένης από το κατάστημα της Coco Chanel. Κατά τη διάρκεια του Πρώτου Παγκοσμίου Πολέμου, τα διάσημα ξενοδοχεία και Καζίνο της περιοχής περιέθαλψαν τραυματισμένους στρατιώτες, ενώ οι έμποροι αναγκάζονταν να παραχωρούν πολλά από τα προϊόντα τους για να καλυφθούν οι ανάγκες του στρατού, γεγονός που κλόνισε αρκετά την οικονομία του τόπου. Το 1929 κατασκευάζεται το «Hotel du Golf» στις παρυφές τις πόλης, ενώ παράλληλα ανακαινίζεται και επεκτείνεται το γήπεδο του γκολφ στην ίδια περιοχή. Το 1931 εγκαινιάζεται, σε απόσταση μόλις επτά χιλιομέτρων από το κέντρο της πόλης, το πρώτο αεροδρόμιο, το «l'Aéroport de Deauville Saint-Gatien». Το γεγονός αυτό υπήρξε σταθμός για την ανάπτυξη της Ντοβίλ καθώς πλέον το Λονδίνο απείχε μόλις 2 ώρες ταξίδι. Ο συνδυασμός της εθνικής οικονομικής κρίσης και του Δευτέρου Παγκοσμίου Πολέμου έφεραν μεγάλη ύφεση στη Ντοβίλ, που δεν θα καταφέρει να επανακάμψει παρά μόνο το 1950. Ο γερμανικός στρατός κατέλαβε τη Ντοβίλ και επέταξε τις βίλες, τα ξενοδοχεία και το Καζίνο, μέχρι την περίφημη Απόβαση που πραγματοποίησαν οι συμμαχικές δυνάμεις στη Νορμανδία. Μετά τον πόλεμο και γύρω στη δεκαετία του 1960 και μετά, αρχίζει να γεννιέται ο απόλυτος «μύθος» της Ντοβίλ που την καθιστά εκ νέου πόλο έλξης της υψηλής κοινωνίας και διασημοτήτων από όλους σχεδόν τους τομείς. Η Ντοβίλ κλέβει την παράσταση στις σκηνές βραβευμένων ταινιών που γυρίζονται εκεί (όπως η ταινία του Claude Lelouch «Un Homme et une Femme») και οι συνεχείς αφίξεις διασημοτήτων μετατρέπουν την πόλη σε ένα από τα πιο εμβληματικά θέρετρα της Ευρώπης.\nΟ Όμιλος «Lucien Barriere» αποτελεί έναν από τους μεγαλύτερους ξενοδοχειακούς Ομίλους στην Ευρώπη στο χώρο των πολυτελών ξενοδοχείων και Καζίνο, έχοντας υπό την ιδιοκτησία του 15 ξενοδοχεία και πάνω από 35 Καζίνο σε όλη τη Γαλλία. Μόνο στη Ντοβίλ, ο Όμιλος «Lucien Barriere» κατέχει δύο πεντάστερα ξενοδοχεία, ένα τετράστερο, το Καζίνο και ένα διάσημο γήπεδο γκολφ. Το πεντάστερο «Hotel Royal Barriere» βρίσκεται σε ιδανική τοποθεσία κοντά στην παραλία αλλά και στο κέντρο της πόλης. Συνδέεται άμεσα με το διάσημο Καζίνο του Ομίλου και αποτελεί σύμβολο πολυτέλειας και κύρους, παρότι χτίστηκε το 1913. Διαθέτει δύο εστιατόρια, πολυτελές spa και παρέχει υπηρεσίες υγείας. Το επίσης πέντε αστέρων «Hotel Normandy» είναι ένα γοητευτικό ξενοδοχείο, χτισμένο κατά τη Νορμανδική κουλτούρα και παράδοση. Ξεχωρίζει για την αγγλο-νορμανδική αρχιτεκτονική του, ενώ διαθέτει πάνω από 250 δωμάτια διακοσμημένα με έπιπλα αντίκες και παραδοσιακά υφάσματα. Ένα ξενοδοχείο-ορόσημο, τόσο για τους τουρίστες όσο και για τους ντόπιους, που αποπνέει οικογενειακή ατμόσφαιρα και ηρεμία. Αν και τεσσάρων αστέρων, το «Hotel du Golf Barriere» παραμένει ένα μοναδικό και εκπληκτικό ξενοδοχείο. Με θέα στην πανέμορφη νορμανδική εξοχή απ’ τη μια και τον ωκεανό απ’ την άλλη, το «Hotel du Golf» βρίσκεται στο κέντρο των εγκαταστάσεων του διάσημου γηπέδου γκολφ, σε απόσταση μόλις 10 λεπτών από το κέντρο της Ντοβίλ. Αποτελεί μια ξεχωριστή πρόταση για τη διαμονή σας καθώς συνδυάζει τη φυσική ομορφιά, την πολυτέλεια και όλες τις ανέσεις ενός high-class ξενοδοχείου. Το γκολφ περιλαμβάνει ένα γήπεδο 18 οπών και άλλο ένα 9 οπών. Και επειδή δεν είμαστε πλούσιοι και δεν έχουμε όλοι την ευχέρεια να πληρώνουμε 300€ τη βραδιά, ένα προσιτό, όμορφο και οικογενειακό ξενοδοχείο που απέχει μόλις 5 λεπτά από το κέντρο της πόλης είναι το «Hotel Le Patio», με 50€ το δίκλινο τη βραδιά. Βρίσκεται σε ιδανική τοποθεσία, κοντά στο Kαζίνο, τον ιππόδρομο και την παραλία. Διαθέτει 13 δωμάτια εξοπλισμένα με τηλεόραση και παροχές internet. Διαθέτει επίσης ένα ήσυχο, καταπράσινο αίθριο, στο οποίο σερβίρεται το πρωινό το καλοκαίρι.\nΤα χωριά της Νορμανδίας είναι φημισμένα για τα καταπληκτικά τυριά τους, τα οποία μάλιστα φέρουν συνήθως το όνομα του τόπου προέλευσής τους, όπως το Καμαμπέρ, το πικάντικο Λιβαρό, το κρεμώδες Πον λ’ Εβέκ (ένα είδος που χρονολογείται από το 13ο αιώνα) και το Νεφσατέλ από το Μπρε, το οποίο διατίθεται σε διάφορες μορφές, όπως τετράγωνο, στρογγυλό και κυλινδρικό. Η Νορμανδία δρέπει με περηφάνια τις γαστρονομικές δάφνες της. Στο Καμαμπέρ, μάλιστα, η πρόσοψη ενός εκθεσιακού κέντρου προσομοιάζει στο χαρακτηριστικό στρογγυλό, ξύλινο κουτί του τυριού προς ένδειξη τιμής στο τοπικό προϊόν. Δεν έχετε, λοιπόν, παρά να ακολουθήσετε τις συνήθειες των ντόπιων και να ισορροπήσετε την πλούσια γεύση του νορμανδικού τυριού με την κουζίνα που βασίζεται στην κρέμα και το βούτυρο, απολαμβάνοντας ένα trou normande –ένα μικρό ποτήρι καλβαντός- εν είδει χωνευτικού ανάμεσα στα πιάτα ή στο τέλος του γεύματος. Όσο για τα εστιατόρια της Deauville… Γευματίστε ή δειπνήστε στο «L' Essentiel», που αποτελεί μία από τις πιο top επιλογές στην περιοχή. Το μενού είναι αρκετά πρωτότυπο και ξεχωρίζει από τα συνηθισμένα, η θέα πολύ όμορφη και το σέρβις φιλικό και εξυπηρετικό. Η γαλλική μπυραρία ή τεϊοποτείο «La Cantine de Deauville» ξεχωρίζει για την καθαριότητα και τα μοντέρνα πιάτα της. Το προσωπικό είναι φιλόξενο και μιλάει πολύ καλά αγγλικά. Δοκιμάστε cheeseburger και παγωτό για επιδόρπιο. Οι μερίδες είναι ικανοποιητικές και με συμπαθητική παρουσίαση των πιάτων. Το φαγητό, βέβαια, ορισμένες φορές είναι λιγάκι στεγνό. Πρόκειται, πάντως, για μια αρκετά οικονομική και προσιτή επιλογή για το φαγητό σας. Το εστιατόριο «Le Ciro's Barriere» με έμφαση στα θαλασσινά, θα σας υποδεχτεί σε έναν ζεστό και φιλόξενο χώρο, με εγκάρδιο προσωπικό. Νοστιμότατα και ποιοτικά πιάτα, από το ψωμί μέχρι το κυρίως και το επιδόρπιο. Δοκιμάστε αστακό ή κάποιο άλλο πιάτο με θαλασσινά. Οι τιμές είναι αρκετά ανεβασμένες και επίσης ίσως χρειαστεί να έχετε κάνει κράτηση από πιο νωρίς γιατί συνήθως είναι γεμάτο. Για τους λάτρεις της ιταλικής κουζίνας υπάρχει το «Romantica Caffe Deauville» με πολύ καλό φαγητό, ωραία κρασιά και φιλικό προσωπικό. Δοκιμάστε οπωσδήποτε ζυμαρικά, κατά προτίμηση με θαλασσινά. Ο ιδιοκτήτης, Lawrent Murger, είναι εξαιρετικά επικοινωνιακός και εξυπηρετικός και φροντίζει να αναπτύσσει άριστες δημόσιες σχέσεις με τους πελάτες του.\nΑπολαύστε ζεστό καφέ ή αχνιστή σοκολάτα ενώ έξω βρέχει και κάνει παγωνιά καταμεσής του χειμώνα ή ένα τσάι και ένα δροσερό παγωτό μια ζεστή καλοκαιρινή μέρα στις συμπαθητικές καφετέριες της Ντοβίλ. Το βραδάκι χαλαρώστε με ένα συναρπαστικό κοκτέιλ ή χορέψτε σε κάποιο club. Το «Café de Paris» με την ταράτσα του, είναι ένα από τα καλύτερα μέρη για να χαλαρώσετε πίνοντας café au lait. Κάντε σίγουρα ένα πέρασμα και από το bar του διάσημου ξενοδοχείου «Hotel Normandy» για να απολαύσετε τον καφέ, το τσάι σας ή ένα από τα υπέροχα κοκτέιλ που σερβίρει ο bartender. Το «Les Planches» είναι ένα εξαιρετικό club στην παραλία της πόλης, με εσωτερικούς αλλά και εξωτερικούς χώρους για να απολαύσετε το ποτό σας ή για να χορέψετε. Διαθέτει διάφορες «πίστες» για χορό, με καλύτερο σημείο αυτό δίπλα στην πισίνα. Νεανική και ανεβαστική ατμόσφαιρα. Διαθέτουν και δικό τους λεωφορειάκι που ξεκινά από το κέντρο της πόλης. Το «Zoo Bar», ένα πολύ μοδάτο στέκι, θα σας κερδίσει με την κομψότητά του και τα γευστικά και προσεγμένα κοκτέιλ του. Και τέλος, μην ξεχνάμε φυσικά και το περίφημο Καζίνο της Deauville, όπου μπορείτε να πάτε είτε για να δοκιμάσετε την τύχη σας είτε για να πιείτε το ποτό σας στο πολύ όμορφο και πολυτελές bar.\nΗ μήκους 1400 μέτρων παραλία της Ντοβίλ, με την καυτή χρυσαφένια άμμο, σας περιμένει να απολαύσετε στιγμές χαλάρωσης και άφθονες βουτιές στα δροσερά νερά της. Ορισμένοι επισκέπτες, βέβαια, θα βρουν το νερό πολύ κρύο για κολύμπι ακόμη και κατά τη διάρκεια του καλοκαιριού! Πολλοί επιλέγουν να μην κολυμπήσουν αλλά να νοικιάσουν μία από τις πολύχρωμες ομπρέλες και να χαλαρώσουν στην παραλία, επιδιδόμενοι στο πιο δημοφιλές… «σπορ» που δεν είναι άλλο από την παρακολούθηση των διαφόρων διασημοτήτων! Η παραλία διαθέτει όλες τις ανέσεις και τις εγκαταστάσεις που θα μπορούσε να θελήσει κανείς: παραθαλάσσιο τένις, κλαμπ ψυχαγωγίας για παιδιά και εφήβους, μια πισίνα, spa θαλασσοθεραπείας και ένα κέντρο θαλάσσιων σπορ όπου μπορείτε να νοικιάσετε βάρκες και σανίδες του serf. Το πιο εντυπωσιακό για να δει κανείς είναι τα δωματιάκια-αποδυτήρια που είναι αφιερωμένα σε διάσημους ηθοποιούς (όπως η Elisabeth Taylor ή ο Rock Hudson) και κινηματογραφιστές που έχουν επισκεφθεί κατά το παρελθόν τη Ντοβίλ. Όπως ολόκληρη η πόλη, έτσι και η παραλία της αποπνέει έναν αέρα glamourous και πολυτέλειας.\nΤα παιδιά μπορούν να απολαύσουν μπάνιο και παιχνίδι στην παραλία της πόλης. Στην παραλία υπάρχει και ειδικός χώρος ψυχαγωγίας για παιδιά και εφήβους.\nΣε μια προσπάθεια να παρατείνουν την καλοκαιρινή σεζόν, οι Lucien Barriere και Michel d' Ornano συμφώνησαν να χρηματοδοτήσουν ως σπόνσορες την ιδέα του Lionel Chouchon και του Andre Halimi για την καθιέρωση ενός Φεστιβάλ Κινηματογράφου, που θα προωθούσε αμερικάνικα φιλμ και θα αφορούσε τόσο τις υψηλού budget «εμπορικές» ταινίες όσο και τις ανεξάρτητες παραγωγές. Το 1975, έτος έναρξης του Φεστιβάλ, η ταινία «Η μετενσάρκωση του Peter Proud» ήταν η πρώτη στην ιστορία του θεσμού που προβλήθηκε στα πλαίσια του Φεστιβάλ. Έκτοτε το Φεστιβάλ συνέχισε να προωθεί την αμερικανική κινηματογραφία, καθώς και να φέρνει Αμερικάνους και Ευρωπαίους «stars» στη Νορμανδία. Το Φεστιβάλ, αν και δεν προέβαλε ποτέ τον ανταγωνιστικό χαρακτήρα του, ξεκίνησε το 1995 να απονέμει και βραβεία. Φέτος το Σεπτέμβριο γιόρτασε τα 38 συνεχή έτη διοργάνωσής του. Συνήθως υπάρχουν πάνω από 100 ταινίες που παρουσιάζονται στο ευρύ κοινό στους χώρους του Διεθνούς Κέντρου της Ντοβίλ (le Centre International de Deauville), του Καζίνο (le Casino Lucien Barriere de Deauville), και του σινεμά (le Cinéma le Morny). Οι εκδηλώσεις είναι ανοιχτές τόσο για το κοινό όσο και για όλους τους εμπλεκόμενους με το χώρο του Κινηματογράφου επαγγελματίες. Το Φεστιβάλ προήγαγε την Τέχνη και τον Πολιτισμό της Deauville και είναι ίσως το σημαντικότερο πολιτιστικό γεγονός που λαμβάνει χώρα στην πόλη, ενισχύοντας στον υπέρτατο βαθμό την οικονομία και τον τουρισμό της.\nΠατρίδα των ιπποδρομιών «Deauville-La Touques Racecourse», η εξοχή γύρω από τη Ντοβίλ είναι η κύρια περιοχή αναπαραγωγής αλόγων στη Γαλλία, αλλά και τόπος συγκέντρωσης πολλών ιπποφορβείων. Ως αποτέλεσμα, η πόλη έχει «αδελφοποιηθεί» με την πόλη Λέξινγκτον στο Κεντάκι και την περιοχή County Kildare στην Ιρλανδία, καθώς και οι δύο αποτελούν τις top περιοχές παγκοσμίως στην εκτροφή καθαρόαιμων αλόγων κούρσας. Η σημαντική «Ventes de Deauville» είναι η ετήσια δημοπρασία που πραγματοποιείται στα μέσα Αυγούστου κάθε έτους στη Deauville. Η Deauville είναι διεθνώς γνωστή για τις ιπποδρομίες της, τα διάσημα άλογά της, τις ετήσιες πωλήσεις και τις πολλαπλές ομάδες της σε κάθε ετήσια κούρσα. Οι δύο διάσημοι ιππόδρομοι της Deauville είναι η La Touques και η Clairefontaine, που παραμένουν σε λειτουργία κατά τη διάρκεια του Ιανουαρίου, του Ιουλίου, του Αυγούστου, του Οκτωβρίου και του Δεκεμβρίου. Οι τρεις πιο σημαντικοί αγώνες που λαμβάνουν χώρα κάθε χρόνο είναι οι ακόλουθοι: Le Maurice de Gheest, Le Jacques le Marois και Le Morny. Πιο πρόσφατα οι κούρσες Le Prix d' Astarte (Prix Rothschild) και Le Prix Romanet απέκτησαν περισσότερο κύρος στον κόσμο των αγώνων. To Grand Prix της Deauville, αν και δεν αποτελεί κούρσα του Group 1, παραμένει πολύ διάσημο. Από τη γέννησή του μέχρι σήμερα, τα ονόματα και τα εμβλήματα των νικητών εκτίθενται στους τοίχους της μεγάλης αίθουσας του ιπποδρόμου. Σήμερα η Deauville φιλοξενεί εκτός από απλές κούρσες και διαγωνισμούς, οι οποίοι περιλαμβάνουν: τουρνουά polo κατά τη διάρκεια του καλοκαιριού μεταξύ κορυφαίων διεθνών ομάδων, shows με άλογα και το Ευρωπαϊκό Πρωτάθλημα πόνι.\nΤον ελεύθερο χρόνο σας στη Ντοβίλ μπορείτε να τον αφιερώσετε για να πάτε στην παραλία, να κολυμπήσετε, να κάνετε ηλιοθεραπεία ή να επιδοθείτε σε σπορ όπως τένις και serfing. Μπορείτε να χαλαρώσετε κάνοντας θαλασσοθεραπεία στο spa, να παίξετε γκολφ που αποτελεί δημοφιλές άθλημα της περιοχής ή να παρακολουθήσετε τις περίφημες ιπποδρομίες καθώς και τις προβολές ταινιών που διοργανώνει το Φεστιβάλ Κινηματογράφου (αρκεί, βέβαια, να φροντίσετε να προσαρμόσετε το ταξίδι σας στις ανάλογες ημερομηνίες). Μπορείτε, επίσης, να επισκεφθείτε το πολυτελές Καζίνο και να «παίξετε» με την τύχη σας.\nΑπό τη Ντοβίλ μπορείτε να αγοράσετε καταπληκτικά νορμανδικά τυριά (Καμαμπέρ, Λιβαρό, Πον λ’ Εβέκ και Νεφσατέλ) και γενικά γαλακτοκομικά προϊόντα, κρασιά όπως το «Calvados» και περίφημους μηλίτες, γευστικότατους μα αρκετά δυνατούς. Η περιοχή, επίσης, φημίζεται για τα τοπικά πατέ και τα φρέσκα φρούτα της (ειδικά τα μήλα). Η πόλη είναι γεμάτη με υπέροχα ζαχαροπλαστεία και delicatessen. Αρκεί μια βόλτα στους δρόμους της και σίγουρα θα πάρει το μάτι σας κάποια βιτρίνα γεμάτη γλυκά και θα μπείτε στον πειρασμό να δοκιμάσετε. Οι τιμές είναι αρκετά υψηλές, βέβαια. Το ίδιο υψηλές είναι οι τιμές και στα σικ καταστήματα ρούχων και παπουτσιών της πόλης. Θα βρείτε υποκαταστήματα γνωστών οίκων μόδας, ενώ το πρώτο τέτοιο κατάστημα που άνοιξε ήταν της Chanel. Για την Ιστορία, η Ντοβίλ υπήρξε αγαπημένος προορισμός διακοπών για την Coco Chanel κατά τη διάρκεια της σχέσης της με τον Boy Capel. Οι δυο τους άνοιξαν εκεί το δεύτερο κατάστημά της και εκεί η Chanel προχώρησε ένα βήμα παραπέρα και επέκτεινε τις δραστηριότητές της και στα ρούχα εκτός από τα καπέλα που δημιουργούσε μέχρι πρότινος. Με λίγα λόγια, η Ντοβίλ υπήρξε η γενέτειρα της καριέρας της Chanel στο χώρο της υψηλής ραπτικής.\nΗ ευρύτερη περιοχή της Νορμανδίας έχει να σας επιδείξει έναν εξαιρετικό πλούτο χλωρίδας και πανίδας. Καταπράσινα τοπία και εύφορες κοιλάδες με γραφικά χωριουδάκια συνθέτουν ένα ειδυλλιακό σκηνικό που μοιάζει βγαλμένο κατευθείαν από ταινία. Οι επισκέπτες αυτών των εύφορων κοιλάδων συχνά σχολιάζουν ότι οι καλοθρεμμένες, ασπρόμαυρες, νορμανδικές αγελάδες που βόσκουν στα λιβάδια μοιάζουν να διαθέτουν μια έμφυτη αξιοπρέπεια, σπάνια για τέτοια ζώα, που υποδηλώνει ότι γνωρίζουν τη σπουδαιότητά τους στη γαστρονομική τάξη των πραγμάτων!\nΗ κύρια εκκλησία στο κέντρο της Ντοβίλ είναι ένα από τα πιο εντυπωσιακά κτήρια στην κοινότητα -συμπεριλαμβανομένων τόσο των εκκλησιαστικών όσο και των κοσμικών κτηρίων- και δεσπόζει επιβλητική πάνω από τα χαμηλότερα κτήρια, που είναι διάσπαρτα γύρω από την πλατεία στην οποία είναι χτισμένη. Η πλατεία της αποτελεί προσφιλές στους ντόπιους μέρος, όπου συνηθίζουν να κάθονται και να παρακολουθούν τον κόσμο που περνάει. Μέσα στο Ναό υπάρχουν τοιχογραφίες που αποτελούν σπουδαία δείγματα της Τέχνης του τόπου και αξίζει να τύχουν της προσοχής σας.\nΗ Ντοβίλ λέγεται ότι είναι η ίδια ένα «ζωντανό μουσείο». Και πράγματι, αυτό δεν προκαλεί καμία κατάπληξη, καθώς τα απίστευτα κτήρια και γενικά η πόλη παρασέρνει τον ταξιδιώτη σε ένα ταξίδι στο παρελθόν. Θαυμάστε το Δημαρχείο, χτισμένο το 1881, την πλατεία της αγοράς και τη σκεπαστή αγορά που κατασκευάστηκε το 1923, την προβλήτα που χτίστηκε το 1849 και ανακατασκευάστηκε μετά τις καταστροφές που υπέστη κατά το Β΄ Παγκόσμιο Πόλεμο, το «Hotel Normandy Barriere» που χρονολογείται από το 1912, το Καζίνο που πρωτοεγκαινιάστηκε το 1864 και έπειτα εγκαταστάθηκε σε νέο κτήριο το 1912, τα λουτρά τύπου Πομπηίας και τόσα άλλα εντυπωσιακά κτήρια που δεσπόζουν στους δρόμους της πόλης. Κατά τους καλοκαιρινούς μήνες διοργανώνονται από την κοινότητα επισκέψεις για να σας διευκολύνουν να θαυμάσετε από κοντά πολλά από αυτά τα ιστορικά κτίρια και τις τοποθεσίες. Σημαντικό αξιοθέατο της περιοχής είναι αναμφισβήτητα η Villa Strassburger, που ονομάζεται επίσης Ferme du Coteau ή Hillside Farm, μιας και χτίστηκε στο σημείο όπου η οικογένεια του Gustav Flaubert είχε το αγρόκτημά της. Γεμάτο με τη γοητεία του παλιού καιρού, το γραφικό αυτό αγγλο-νορμανδικό αρχοντικό υπήρξε τόπος φιλοξενίας πολλών διεθνών αξιωματούχων επισκεπτών. Μπορείτε να θαυμάσετε τους πολυτελείς εσωτερικούς χώρους της βίλας με την κομψότατη επίπλωση, καθώς και τη μεγαλοπρεπή πρόσοψή της. Ξεναγήσεις γίνονται τον Ιούλιο και τον Αύγουστο. Επίσης, η Ντοβίλ είναι τόπος κατοικίας διάσημων προσώπων, που την επιλέγουν για να χτίσουν ή να αγοράσουν πολυτελέστατες κατοικίες και σπίτια δίπλα στη μαγευτική παραλία. Αξίζει να δείτε μερικά από αυτά. Το ζεύγος δισεκατομμυριούχων Γουλανδρή-O' Reilly, ο πρώτος ένας σημαντικός εκτροφέας αλόγων (με εγκαταστάσεις κοντά στη Ντοβίλ) και γόνος γνωστής οικογενείας στο χώρο της ελληνικής ναυτιλίας και η δεύτερη μια Ιρλανδή μεγιστάνας των Μέσων Ενημέρωσης και με μετοχές της Waterford Wedgwood υπό τον έλεγχό της, διαθέτουν το δικό τους Πύργο στην περιοχή (τον πύργο όπου ο Γουλιέλμος ο Κατακτητής προγραμμάτισε την εισβολή στην Αγγλία) καθώς και μια μεγάλη κατοικία στο Kilcullen, κοντά στην «αδελφοποιημένη» με τη Ντοβίλ πόλη Kildare της Ιρλανδίας. Επίσης, ο Γάλλος σχεδιαστής μόδας Yves Saint Laurent έχει χτίσει ένα από τα σπίτια του στη Ντοβίλ. Όλα τα σπίτια του, τα οποία μοιράζεται με μια σειρά από γαλλικά μπουλντόγκ (που ακούνε πάντα στο όνομα «Moujik»), είναι πολυτελώς διακοσμημένα και γεμάτα με αντίκες και έργα τέχνης των αγαπημένων του καλλιτεχνών (Picasso, Cocteau, Braque, Christian Bérard). Τέλος, κάντε ένα νοερό ταξίδι στο χρόνο καθώς θα περπατάτε κατά μήκος του Σιδηροδρομικού Σταθμού, που χτίστηκε το 1931. Ο σταθμός ακολουθεί το νορμανδικό αρχιτεκτονικό ύφος, γεγονός που θα αναγνωρίσετε από την πρώτη κιόλας ματιά.\nΗ Deauville είναι μια αρκετά ρομαντική πόλη, που θα σας παρασύρει σε ένα ταξίδι στο χρόνο. Πανέμορφα, γραφικά κτήρια, γεμάτα με τη φινέτσα και τη γοητεία μιας άλλης εποχής, βόλτες στην παραλία με σμήνη γλάρων να πετούν πάνω από το κεφάλι σας γεμίζοντας την ατμόσφαιρα με χαρούμενους ήχους, ηρεμία και γαλήνη είναι τα συστατικά για να περάσετε ρομαντικές στιγμές με το άλλο σας μισό.\nΔε χρειάζεστε κάποιο ιδιαίτερο πρόγραμμα και οργάνωση για να επισκεφθείτε τη Ντοβίλ. Δε διαθέτει πολλά αξιοθέατα, όπως μουσεία και σπουδαία μνημεία. Είναι περισσότερο η ίδια μια πόλη-μουσείο, οπότε ό,τι έχετε να δείτε θα το δείτε αν απλά περιδιαβείτε τους δρόμους της με τα πόδια. Παρόλα αυτά, η πόλη προσφέρει άφθονες επιλογές για δραστηριότητες, έτσι ώστε να μην πλήξετε καθόλου.\nΤο καλύτερο που έχετε να κάνετε είναι να γνωρίσετε ολόκληρη την περιοχή της Νορμανδίας με τα καταπράσινα τοπία της και τα γραφικά χωριά. Από την Τρουβίλ, την Ονφλέρ, το Καμαμπέρ, το Λιβαρό, το Λισιέ έως τις μεγάλες πόλεις όπως Χάβρη, Καν και Ρουέν, περιηγηθείτε στην ενδοχώρα της Νορμανδίας και χορτάστε γοητευτικές εικόνες. Μην παραλείψετε να περάσετε από την εντυπωσιακή Γέφυρα της Νορμανδίας. Τα νερά παρουσιάζουν το φαινόμενο της παλίρροιας, με αποτέλεσμα πότε να πλημμυρίζουν τις ακτές και πότε να τραβιούνται προς τα πίσω αποκαλύπτοντας χιλιόμετρα χρυσαφένιας κυματιστής άμμου.\nΝα είσαστε προετοιμασμένοι για τσουχτερό κρύο, χαμηλές θερμοκρασίες, έντονες βροχοπτώσεις και πολλή υγρασία, αν επισκεφθείτε την πόλη κατά τους χειμερινούς μήνες. Επίσης, να είσαστε προετοιμασμένοι για τις αρκετά υψηλές τιμές που θα συναντήσετε από τη διαμονή μέχρι το φαγητό και τη διασκέδασή σας. Η τουριστική ανάπτυξη της Deauville είναι προσανατολισμένη κυρίως στους εύπορους και διάσημους επισκέπτες που φιλοξενεί κατά καιρούς, γι’ αυτό και το προφίλ των διακοπών σε αυτή την πόλη είναι αρκετά ανεβασμένο και σε ποιότητα αλλά και –δυστυχώς- σε τιμές.\nΕδώ, δυστυχώς, δεν έχω κάποια συμβουλή να δώσω προκειμένου να κάνετε περισσότερη οικονομία στο ταξίδι σας, παρά μόνο να προειδοποιήσω ότι αν επιθυμείτε αρκετά συμφέρουσες οικονομικά διακοπές, η Ντοβίλ δε θα πρέπει να βρίσκεται μέσα στους top προορισμούς σας. Οι τιμές είναι αρκετά ανεβασμένες και ο τουρισμός αποσκοπεί στην παροχή πολυτελών και glamourous παροχών. Το μόνο που μπορώ να προτείνω είναι να αποφύγετε τα υπερπολυτελή ξενοδοχεία της γνωστής αλυσίδας «Lucien Barriere» και στα οποία θα κληθείτε να πληρώσετε για ένα δίκλινο δωμάτιο πάνω από 250-300€ τη βραδιά (!) και να προτιμήσετε κάποιο πιο οικογενειακό και οικονομικό ξενοδοχείο.\nΤα must για να δει ή να κάνει κανείς στη Deauville είναι: 1. Η παραλία με τη χρυσαφένια άμμο, τα δροσερά νερά και τα αποδυτήρια που φέρουν τα ονόματα διάσημων ηθοποιών και κινηματογραφιστών 2. Το εντυπωσιακό κτήριο του Καζίνο 3. Το πανέμορφο «Hotel du Normandie». Έστω κι αν δεν επιλέξετε να μείνετε σε αυτό, αξίζει να το επισκεφθείτε είτε απλά για να θαυμάσετε την εξαίσια, παραδοσιακή νορμανδική αρχιτεκτονική του είτε για να απολαύσετε ένα δροσερό κοκτέιλ στο διάσημο bar του 4. Τα ζαχαροπλαστεία και delicatessen της πόλης με τα υπέροχα γλυκά που φιγουράρουν ελκυστικότατα στις βιτρίνες τους 5. Το ετήσιο Φεστιβάλ Κινηματογράφου που διοργανώνεται κάθε Σεπτέμβρη στην πόλη 6. Οι ιπποδρομίες με τα καθαρόαιμα άλογα κούρσας.\nΘα ήθελα να έχει περισσότερα αξιοθέατα, όπως μουσεία και χώρους τέχνης και θα ήθελα επίσης πιο χαμηλές τιμές, ειδικά στο φαγητό και τη διασκέδαση.\nΠιθανολογείται πως η Ντοβίλ ήταν η πόλη που ενέπνευσε τον Ian Fleming για τη δημιουργία του πλασματικού Καζίνο στην πασίγνωστη ταινία «Casino Royale», με πρωταγωνιστή τον James Bond. Ο Fleming, ο οποίος σε νεαρή ηλικία είχε βρεθεί στο Καζίνο της Ντοβίλ και είχε παίξει χαρτιά, τοποθετεί μεγάλο μέρος της δράσης της ταινίας του σε μια χαρτοπαικτική λέσχη ενός γαλλικού θέρετρου τυχερών παιχνιδιών, που αποτελεί προϊόν μυθοπλασίας. Δεν είναι η πρώτη φορά που η Ντοβίλ εμπνέει τους καλλιτέχνες (όπως τον Προυστ στο βιβλίο του «Αναζητώντας το χαμένο χρόνο») ή πρωταγωνιστεί σε κινηματογραφικές παραγωγές. Πρόκειται, άλλωστε, για μια πραγματικά πανέμορφη πόλη, που σε κερδίζει από την πρώτη στιγμή με τη γραφική, νορμανδική αρχιτεκτονική της, τα επιβλητικά κτήρια και την τεράστια παραλία της. Μια πόλη που αποπνέει μια ατμόσφαιρα φινέτσας, κύρους, γκλαμουριάς, πολυτέλειας και κομψότητας. Ενδείκνυται για όσους επιθυμούν να χαλαρώσουν κοντά στην καταπράσινη φύση και τα εύφορα λιβάδια, αλλά ταυτόχρονα δεν απαρνούνται και τις ανέσεις της ποιοτικής διαμονής. Αν θέλετε να «κλέψετε» λίγη από τη λάμψη των «stars» της παγκόσμιας κινηματογραφικής σκηνής, τότε επιλέξτε οπωσδήποτε τη Ντοβίλ και δε θα σας απογοητεύσει!


ΠΕΡΙ ΠΑΤΡΗΣ: 2 Μαρτίου 1913: Η ενσωμάτωση της Σάμου με την Ελλάδα! (φωτογραφίες/βίντεο)\nΕλληνικό Άγημα στο νησί\nΤαμπουρωμένος στα ακρογιάλια του νησιού, ο Σαμιώτικος λαός ήταν αποφασισμένος να μην επιτρέψει στον τύραννο να πατήσει τον τόπο μας. Με την ηρωική του αντίσταση και με την βοήθεια του Ελληνικού στόλου που στις κρίσιμες στιγμές έδωσε το μαχητικό παρών, αποτράπηκε η καταστροφή του νησιού. Το 1834 οι τρεις μεγάλες δυνάμεις Αγγλία, Γαλλία και Ρωσία σε συμφωνία με τον σουλτάνο αποφάσισαν για το μελλοντικό καθεστώς της Σάμου. Η Σάμος με την προστασία των μεγάλων δυνάμεων θα διοικείτο από Ηγεμόνα, διορισμένο από τον σουλτάνο, με περιορισμένα προνόμια και καθεστώς υποτέλειας για το λαό.\nΜε αγανάκτηση οι άξιοι ηγέτες του νησιού μας άκουσαν την απόφαση και δεν συμβιβάστηκαν. Όλοι οι ηγέτες, 60 τον αριθμό, μαζί τους κι ο Μητροπολίτης Κύριλλος, πήραν το δρόμο της προσφυγιάς. Οι περισσότεροι εγκαταστάθηκαν στην Εύβοια, κυρίως στην Χαλκίδα και τους ακολούθησαν περισσότεροι από 4.000. Από το 1834 έως το 1912, πέρασαν 18 ηγεμόνες. Ο λαός πάλευε όλα αυτά τα χρόνια για τα δικαιώματά του με στραμμένο πάντα το βλέμμα του προς τα δυτικά, στα ελεύθερα ακρογιάλια της Μητέρας Ελλάδας. Πολλούς από τους ηγεμόνες, με τον αγώνα του, κατόρθωνε να τους στέλνει πίσω στην τουρκία, γιατί δεν ανέχονταν τον υπέρμετρο αυταρχισμό τους, τον οποίο είχαν διδαχθεί στις οθωμανικές σχολές κι έρχονταν να τον εφαρμόσουν σε ένα φιλελεύθερο λαό που είχε δώσει τα πάντα για τη λευτεριά του και δεν δικαιώθηκε.\nΣτις παραμονές του Βαλκανικού πολέμου του 1912, ηγεμόνας στην Σάμο ήταν ο Ανδρέας Κοπάσης, τουρκόφιλος, αυταρχικός, είχε καταπατήσει όλα σχεδόν τα προνόμια του Σαμιώτικου λαού, φέρνοντας αρκετό τούρκικο στρατό στο νησί για την εμπέδωση δήθεν της τάξης. Για τις προδοτικές του ενέργειες, δολοφονήθηκε στις 9 του Μάρτη 1912 από τον Σταύρο Δημητρίου Μπαρέτη που κατάγονταν από το χωριό Μπαλάφτσα της Μακεδονίας, στην παραλία του Βαθιού.\nΣτην Σάμο διορίστηκε ο Βεγλερής. Εν τω μεταξύ, ο τουρκικός στρατός παραβιάζοντας το καθεστώς της Ηγεμονίας, παραμένει στην Σάμο, καταλύοντας κάθε έννοια δημοκρατίας και νομιμότητας και στο μεταξύ καταφθάνουν νέες ενισχύσεις από την απέναντι μικρασιατική ακτή. Στις 7 Σεπτεμβρίου μια ομάδα ένοπλων Σαμιωτών, με αρχηγό τον Θεμιστοκλή Σοφούλη, αποβιβάζονται στο Μαραθόκαμπο. Η είδηση μεταδίδεται σαν αστραπή και την ίδια μέρα στο Καρλόβασι συγκεντρώθηκαν πολλές εκατοντάδες ένοπλων πατριωτών μας και ο λαός των Καρλοβασίων σε πάνδημο συλλαλητήριο, μετά από την ομιλία του Θεμιστοκλή Σοφούλη και του Εμμανουήλ Βλιάμου, δια βοής, ενέκριναν το ψήφισμα. ΨΗΦΙΣΜΑ\nΑκολούθησε προκήρυξη του Θ. Σοφούλη προς το λαό της Σάμου με πατριωτικό περιεχόμενο και εκατοντάδες ένοπλοι πήγαν στους Μυτιληνιούς να καταταγούν, όπου ο Σοφούλης είχε το αρχηγείο του. Τα γεγονότα εξελίσσονται ραγδαία και αρχίζουν οι συγκρούσεις των ανταρτών στην περιοχή Παλαιοκάστρου και στην θέση Μπαϊρακτάρη, που είχε οχυρωθεί και ενισχυθεί από τούς Τούρκους με πυροβολικό. Το αρχηγείο του Σοφούλη μεταφέρεται στην Βρύση του Ζερβού, για να έχει άμεση επαφή με το χώρο επιχειρήσεων.\nΗ μάχη Μπαϊρακτάρη κράτησε πεισματικά όλη μέρα με νεκρούς και τραυματίες. Με την επέμβαση των προξένου της Αγγλίας Λουί Μάρκ, ορίστηκε πενθήμερος ανακωχή από 13 έως 18 Σεπτεμβρίου. Τα χωριά της ανατολικής Σάμου σχεδόν αδειάζουν και οι κάτοικοι καταφεύγουν στο Βαθύ για προστασία καθώς και στα χωριά της δυτικής Σάμου. Οι τούρκοι στην περιοχή Παλαιοκάστρου καίνε τις οικίες, τις σοδειές, τα καπνά και όλα τα υπάρχοντα. Το ίδιο συμβαίνει και στο Μεσόκαμπο, όπου είχαν αποβιβασθεί. Στο Πάνω Βαθύ ειδοποιήθηκαν οι κάτοικοι να το εγκαταλείψουν και να κατέβουν στο Κάτω Βαθύ για περισσότερη ασφάλεια.\nΜε την πενθήμερη ανακωχή έγιναν διαπραγματεύσεις και συμφωνήθηκε να εγγυηθούν οι αρχές του νησιού με τις προστάτιδες δυνάμεις την ασφαλή μεταφορά του τουρκικού στρατού στην απέναντι ακτή. Οι τούρκοι στρατιώτες με την επέμβαση του Σοφούλη μεταφέρθηκαν με σαμιώτικα καΐκια με την σημαία της ηγεμονίας. Με την αποχώρηση του τουρκικού στρατού ο λαός πανηγυρίζει. Το βράδυ της 19ης Σεπτεμβρίου 1912, ο Σοφούλης με προκήρυξή επισημαίνει, ότι η μόνη κυρίαρχος και έγκυρος εν τω τόπω εξουσία είναι η επανάστασις. Στις 5 Οκτωβρίου τα Βαλκανικά κράτη Ελλάδα, Βουλγαρία και Σερβία, κηρύττουν τον πόλεμο εναντίον της τουρκίας. Ακράτητος ενθουσιασμός επικρατεί στο νησί μας και στις αρχές Νοεμβρίου 500 εθελοντές Σαμιώτες, μαζί τους και ο Σοφούλης, μεταφέρονται στην Αθήνα, διαθέτοντας συγχρόνως και ένα σημαντικό χρηματικό ποσό από εράνους πατριωτών μας, για την ενίσχυση του Ελληνικού στρατού που στο μεταξύ είχε καταλάβει την Θεσσαλονίκη. Ο Σοφούλης συνεννοήθηκε με τον Βενιζέλο για την ένωση της Σάμου και επιστρέφοντας στις 10 Νοεμβρίου στο νησί μας, κηρύττει την Ένωση της Σάμου με την Ελλάδα. Στις 11 Νοεμβρίου ημέρα Κυριακή, προσέρχεται στην εκκλησία του Αγίου Σπυρίδωνα στις 2μμ ο Θεμιστοκλής Σοφούλης συνοδευόμενος από τις αρχές του νησιού εκτός από τον Ηγεμόνα, που είχε ειδοποιηθεί να εγκαταλείψει το ηγεμονικό μέγαρο. Εν τω μεταξύ ο κόσμος είχε κατακλύσει την εκκλησία και τους γύρω χώρους, οι καμπάνες χτυπούσαν χαρμόσυνα και η γαλανόλευκη κυμάτιζε σε όλο το Βαθύ.\nΟ Σοφούλης, μη μπορώντας να κρατήσει τα δάκρυά του, διακήρυξε την πανηγυρική ένωση της Σάμου με την Μητέρα Ελλάδα. Οι αγώνες και οι θυσίες του Σαμιώτικου λαού δικαιώνονταν. Το καθεστώς της υποτέλειας γκρεμίζονταν συθέμελα και την θέση του έπαιρνε η ελευθερία και η δημοκρατία, ιδανικά για τα οποία αγωνίστηκε ο Σαμιώτικος λαός. Αλλά, παρ’ όλη την ανείπωτη χαρά που δοκίμασε ο Σαμιώτικος λαός, η επίσημη αναγνώριση δεν είχε ακόμη γίνει από την Ελληνική κυβέρνηση και οι υποτιθέμενοι προστάτες μας, λόγω αντικρουόμενων συμφερόντων, δεν αποδέχτηκαν το επαναστατικό καθεστώς και την ένωση.\nΧρειάστηκαν να γίνουν πάνδημα συλλαλητήρια στην κυρίως Ελλάδα, για να στείλει η κυβέρνηση στις 2 Μαρτίου 1913 στην Σάμο, το θωρηκτόν Σπέτσαι να συνοδεύσει το εμπορικόν Θεσσαλία με δύο λόχους στρατού για την κατάληψη του νησιού.\nΣτις 2 Μαρτίου ημέρα Σάββατο, παραμονή της Ορθοδοξίας, αγκυροβολούν στο λιμάνι του Βαθιού και παράλληλα περιπολούν ανοιχτά στο πέλαγος, τα αντιτορπιλικά μας Νίκη και Βέλος που είχαν φτάσει από την Χίο. Με εκδηλώσεις ενθουσιασμού γίνεται δεκτός ο Ελληνικός στρατός. Ώρα δοξολογίας ορίστηκε η 1μμ στον μητροπολιτικό ναό του Αγίου Νικολάου. Η ενσωμάτωση πια της Σάμου με την κορμό του έθνους μας, η οποία φάνταζε ως μακρινό όνειρο, ήταν πλέον πραγματικότητα!


Ανοιχτός Διάλογος στην οικογένεια: «Ένας διαλεκτικός τρόπος ζωής»\nΤι είναι ο Ανοιχτός Διάλογος;\nΣτη Φιλανδία αρχίζει να εφαρμόζεται μια νέα θεραπευτική πρόταση τη δεκαετία του 1980 από το δημιουργό Jaakko Seikkula. Στηρίζεται στη συνολική θεραπεία η οποία επικεντρώνεται στη οικογένεια και τα κοινωνικά δίκτυα, δηλαδή την επικέντρωση στη δημιουργία διαλόγων σε πολυπαραγοντικά περιβάλλοντα, που κινητοποιούν τους πελάτες να χρησιμοποιούν τους δικούς τους πόρους. Συγκεκριμένα ο ανοιχτός διάλογος προάγει τη διαλεκτική σχέση καθώς ως ζώντες άνθρωποι είμαστε όντα των σχέσεων, γεννιόμαστε μέσα σε σχέσεις και όλες οι σχέσεις μέσα στις οποίες ζούμε ενσωματώνονται στη δομή των ζώντων σωμάτων μας – πράγμα που μας βοηθά να κατανοήσουμε την απλότητα της διαλεκτικής ενδυνάμωσης. Τίποτα δεν είναι περισσότερο αναγκαίο από το να μας ακούν και να μας αντιμετωπίζουν με σοβαρότητα.\nΠοια είναι τα κύρια στοιχεία του Ανοιχτού Διαλόγου;\n(Η πρώτη συνάντηση πραγματοποιείται μέσα σε 24 ώρες από την επικοινωνία του ατόμου που ζητά βοήθεια ή του δικτύου του. Τα άτομα με ψύχωση παρίστανται ήδη από τις πρώτες συναντήσεις στη φάση όπου η κρίση είναι οξεία, αφού ο στόχος είναι η αποφυγή της νοσηλείας).\nΈμφαση στο κοινωνικό δίκτυο\n(Στις συναντήσεις καλείται το άτομο, η οικογένειά του και σημαντικά πρόσωπα του κοινωνικού του δικτύου, όπως συγγενείς, φίλοι, γείτονες, συνάδελφοι, ή άλλοι εκπρόσωποι του εργασιακού του χώρου. Εταιρίες παροχής εργασίας ή ασφάλισης μπορεί επίσης να κληθούν στις θεραπευτικές συναντήσεις. Προηγούμενοι θεραπευτές επίσης καλούνται).\n(Οι θεραπευτικές μέθοδοι που θα χρησιμοποιηθούν καθορίζονται από την κάθε περίπτωση. Ο τόπος διεξαγωγής των θεραπευτικών συναντήσεων καθορίζεται από το δίκτυο και τη θεραπευτική ομάδα από κοινού Συχνά ο πιο κατάλληλος χώρος για τη διεξαγωγή των συναντήσεων είναι το σπίτι του ατόμου. Εναλλακτικά ο χώρος ενός νοσοκομείου ή ενός κέντρου ψυχικής υγείας).\n(Η πρώτη συνάντηση καθορίζεται από το άτομο με το οποίο το δίκτυο έκανε την πρώτη επαφή. Σημαντικό να μην παραπεμφθεί σε άλλη δομή. Αν χρειαστεί καλείται άτομο από άλλη δομή στο χώρο που αρχικά αναλαμβάνει το άτομο. Όλα τα μέλη της θεραπευτικής ομάδας είναι υπεύθυνα για τη συλλογή πληροφοριών που είναι απαραίτητες για τη λήψη αποφάσεων σχετικά με την πορεία της θεραπείας).\n(Η ίδια ομάδα ατόμων που παρίστανται στην πρώτη συνάντηση έχει την ευθύνη για τη συνέχιση της θεραπείας μέχρι την ολοκλήρωσή της, ακόμη και αν αυτή κρατήσει χρόνια, και ανεξάρτητα από το αν το άτομο που ζητά βοήθεια βρίσκεται σε ενδονοσοκομειακόή εξωνοσοκομειακόπλαίσιο. Η ψυχολογική συνέχεια αφορά και στη συμπληρωματικότητα μεταξύ διαφορετικών θεραπευτικών προσεγγίσεων. Για παράδειγμα μπορεί παράλληλα με τις θεραπευτικές συναντήσεις του δικτύου να πραγματοποιείται και ατομική θεραπεία του μέλους που ζητά βοήθεια. Στην περίπτωση αυτή είναι σημαντικό ο ατομικός θεραπευτής είτε να είναι μέλος της θεραπευτικής ομάδας του δικτύου, είτε να παρίσταται σε ορισμένες τουλάχιστον συναντήσεις του δικτύου).\nΑνοχή στην αβεβαιότητα\n(Δημιουργία ενός κλίματος ασφάλειας. Τις πρώτες 10-12 μέρες της θεραπείας, υπάρχουν καθημερινές συναντήσεις. Δεν υπάρχει συγκεκριμένο θεραπευτικό συμβόλαιο, αλλά σε κάθε συνάντηση αποφασίζεται αν και πότε θα πραγματοποιηθεί επόμενη συνάντηση. Αποφεύγεται να ληφθούν πρόωρα αποφάσεις- όχι στην πρώτη θεραπευτική συνάντηση).\n(Στόχος η δημιουργία διαλόγου).\nΠοια είναι η εναλλακτική θεώρηση της ψύχωσης με βάση τον ανοιχτό διάλογο;\nΗ ψύχωση είναι η κατάρρευση του διαλογικού εαυτού και η αδυναμία εύρεσης των κατάλληλων λέξεων για την περιγραφή δύσκολων εμπειριών. Έτσι, ο ανοιχτός διάλογος έχει σαν βάση του τη δημιουργία διαλόγου στη θεραπεία εστιάζοντας στη γλώσσα και στη δημιουργία νέων λέξεων για τις εμπειρίες του δικτύου καθώς και ο ρόλος του θεραπευτή είναι σημαντικός γιατί με τον τρόπο που απαντούν σε όσα λέγονται από τους πελάτες συνδράμει στη δημιουργία «ΔΙΑΛΟΓΟΥ». Συγκεκριμένα, σύμφωνα με έρευνες υπάρχουν θετικά αποτελέσματα του προγράμματος καθώς η διάρκεια της νοσηλείας μειώθηκε, το 40% των περιστατικών αντιμετωπιζόταν σε εξωνοσοκομειακά πλαίσια, και στο 71% των ασθενών η θεραπεία πραγματοποιούνταν χωρίς τη χρήση νευροληπτικών. Η ετήσια επίπτωση νέων περιστατικών σχιζοφρένειας μειώθηκε από 31 κάθε 100.000 άτομα, σε 6 κάθε 100.000 άτομα.\nΠως αντιμετωπίζονται οι κρίσεις με βάση τη προσέγγιση του Ανοιχτού Διαλόγου και ποιο είναι το βασικό στοιχείο της θεραπεία;\nΠροσανατολισμένοι στην κρίση από την αρχή (“Keeping things open”).\nΗ πρώτη επαφή γίνεται συνήθως από το τηλέφωνο (το ίδιο το άτομο/ μέλος της οικογένειας/ επαγγελματίας).\nΔεν απαιτείται γραπτή παραπομπή.\nΔεν γίνεται παραπομπή σε άλλες υπηρεσίες.\nΑυτός που έκανε την πρώτη επαφή είναι και υπεύθυνος για να κανονίσει την πρώτη συνάντηση.\nΗ πρώτη συνάντηση γίνεται μέσα σε 24 ώρες.\nΠαρίσταται η οικογένεια και άτομα από το ευρύτερο δίκτυο του ατόμου.\nΟργανώνεται μια θεραπευτική ομάδα από δύο τρία άτομα διαφορετικών ειδικοτήτων (π.χ. ψυχίατρος, ψυχολόγος, νοσηλευτής).\nΗ ίδια ομάδα αναλαμβάνει το άτομο και το δίκτυό του καθ΄ όλη τη διάρκεια της θεραπείας.\n….. έτσι η «θεραπευτική συνάντηση» όπου ο ασθενείς, η οικογένεια και το δίκτυο και επίσης η ομάδα βρίσκουν μέσω του διαλόγου μια κοινή νέα κατανόηση της όλης κατάστασης και της θεραπείας που απαιτείται.\nΠοιες είναι οι αρχές της θεραπευτικής συνάντησης;\nΌλες οι παρατηρήσεις είναι σωστές και στέκουν.\nΌλα τα συναισθήματα είναι σωστά και αξίζουν προσοχής.\nΌλες οι παρατηρήσεις και τα συναισθήματα έχουν ίση αξία.\nΌλοι έχουν δικαίωμα (και υποχρέωση) να εκφράσουν τις παρατηρήσεις και τα συναισθήματά τους.\nΌλοι έχουν υποχρέωση (και δικαίωμα) να ακούσουν τι παρατήρησε και τι ένιωσε ο άλλος.\nΌλοι οι συμμετέχοντες έχουν τη δυνατότητα να μιλήσουν.\nΔεν γίνεται προετοιμασία των θεμάτων συζήτησης.\nΔεν συζητούνται υποθέσεις για τις δυσκολίες.\nΌλα τα θέματα συζητιούνται ανοιχτά και παρουσία όλων (ακόμη και οι ψυχωτικές ιστορίες) Η φωνή του ατόμου με ψύχωση αντιμετωπίζεται με τον ίδιο τρόπο που αντιμετωπίζονται όλες οι υπόλοιπες φωνές του δικτύου και λαμβάνεται σοβαρά υπόψη.\nΔεν αμφισβητείται η αίσθηση της πραγματικότητας του ατόμου με ψύχωση.\n«η αυθεντική ανθρώπινη ζωή είναι ο διάλογος ανοιχτού τέλους»\nΆρτεμις Ζαβαλίγκου, Ψυχολόγος\nΔείτε ΕΔΩ το προφίλ της στη Melapus


Μετά το Γύρο Γαλλίας το CAS | Onsports.gr\nhome ΣπορΆλλα ΣπορΜετά το Γύρο Γαλλίας το CAS Κοινοποιήστε\nΜετά το Γύρο Γαλλίας το CAS Συντάκτης: Ρούλα Κεφάκη Δημοσίευση: Τρίτη, 31 Μαίου 2011 23.43\nΝέα αναβολή στην υπόθεση Κονταδόρ, με το CAS να συνεδριάζει μετά την ολοκλήρωση του Γύρου Γαλλίας.\tΣτη γραμμή εκκίνησης του Γύρου Γαλλίας θα βρεθεί κανονικά ο Αλμπέρτο Κονταδόρ, μετά την απόφαση του CAS να εκδικάσει την προσφυγή της WADA και της Παγκόσμιας Ομοσπονδίας ποδηλασίας ύστερα από την ολοκλήρωση του αγώνα. Το δικαστήριο ανακοίνωσε πως θα συνεδριάσει στις αρχές Αυγούστου, δηλαδή μία εβδομάδα αφού ο Ισπανός θα έχει… κατέβει από τη σέλα του ποδηλάτου, προσπαθώντας να υπερασπιστεί τον τίτλο του στο Παρίσι. Η υπόθεση επρόκειτο αρχικά να συζητηθεί στις αρχές Ιουνίου, η καθυστέρησή της ωστόσο δίνει παράταση στην αγωνία του πρόσφατου νικητή του Γύρου Ιταλίας.\tΚατηγορία: Άλλα Σπορ


Η «δεξαμενή» του Τσίπρα και το σύνδρομο της παρακμής - Ανάλυση - EBR\nΑπό: EBR - Δημοσίευση: Δημοσίευση: Πέμπτη, 7 Ιουνίου 2018\nΟι μισοί σχεδόν από αυτούς που ψήφισαν τον Τσίπρα στις προηγούμενες εκλογές δηλώνουν στις δημοσκοπήσεις ότι δεν έχουν αποφασίσει τί θα ψηφίσουν στην προσεχή εκλογική αναμέτρηση. Παρόλα αυτά, το δημοσκοπικό ποσοστό του Σύριζα ξεπερνά το 20% και αρκετό καιρό τώρα παραμένει σταθερό στο επίπεδο αυτό.\nΟ Τσίπρας εξαϋλώνει 3 + 1; κόμματα\nΜακροπρόθεσμη συνδυαστική πολιτική\nΠοια όρια για τον κρατισμό;\nΕίναι έτσι ξεκάθαρο ότι το πάλαι ποτε κόμμα τού 4% έχει σταθεροποιηθεί πλέον σε διψήφιο αριθμό και ποσοστό διπλάσιο από το τρίτο κόμμα που ακολουθεί. Αν λάβουμε δε υπ’ όψιν μας ότι η ΝΔ σήμερα επίσης έχει σταθεροποιηθεί σε ποσοστό που κυμαίνεται από 33% έως 38%, αυτό σημαίνει ότι τα δύο δημοσκοπικώς πρώτα κόμματα συγκεντρώνουν ποσοστό 53% με 60%. Άρα, έχουν μπροστά τους μία δεξαμενή ψήφων από 40% έως 47%, από την οποία μπορούν να αντλήσουν ευκαιριακούς ψηφοφόρους.\nΣτο επίπεδο αυτό θα πρέπει να επισημάνουμε ότι ο Αλέξης Τσίπρας διαθέτει, για την ώρα, μερικά συγκριτικά πλεονεκτήματα. Κατά πρώτον, υπάρχει η δεξαμενή της κεντροαριστεράς από την οποία μπορεί να αντλήσει κάποιο κομμάτι. Δεύτερον, οπαδούς μπορεί να βρει και από το αντιμητσοτακικό κεντροδεξιό μέτωπο, που είναι βαθύτατα αντιφιλελεύθερο, σκοταδιστικό και ψευτοπατριωτικό. Τρίτον, μπορεί να φέρει κοντά του ένα μέρος των νέων ανέργων υποσχόμενος θέσεις εργασίας στο Δημόσιο, καθώς και εύκολο μικροδανεισμό σε μία μερίδα της νεολαίας που ασχολείται με νεοφυείς επιχειρήσεις.\nΥπό αυτή την έννοια, η πρωτοβουλία του πρωθυπουργού να αναζωπυρώσει ιστορικά γεγονότα και σύμβολα επαναφέρει στο προσκήνιο τις διαχωριστικές γραμμές Δεξιάς-Αριστεράς σε μία προσπάθεια να αποκατασταθεί η χαμένη φυσιογνωμία του Σύριζα. Βέβαια, η όλη προσπάθεια αποπνέει γελοιότητα όταν βλέπει κανείς ποιος είναι ο κυβερνητικός εταίρος του Αλέξη Τσίπρα. Πλην όμως, στην χώρα υπάρχουν πολλοί αφελείς που μπροστά στην πραγματικότητα κλείνουν τα μάτια και βουλώνουν τα αυτιά.\nΚαι πώς να μην υπάρχουν, όταν βουλευτές του Σύριζα και εταίρος του Πάνου Καμμένου ομνύουν στο όνομα ενός κοινού δολοφόνου όπως ο θρασύδειλος Κουφοντίνας. Θα πρέπει να υπογραμμίσουμε επίσης ότι με τον Αλέξη Τσίπρα φλερτάρει και ένα μέρος της κρατικοδίαιτης επιχειρηματικής τάξης, η οποία όμως επηρεάζει και μέρος του πασοκικού χώρου από την εποχή του Κώστα Σημίτη. Αν λάβουμε δε υπ’ όψιν μας ότι ο χώρος αυτός είναι πλήρως αντίθετος προς ουσιαστικές μεταρρυθμίσεις στην οικονομία, εύκολα γίνεται αντιληπτό τί επιδιώκει.\nΜέσα στο πλαίσιο αυτό, στην πτωχευμένη –για πολλοστή φορά στην νεότερη ιστορία της– Ελλάδα δίνεται εκ νέου μία νέα μάχη εξουσίας, όχι για το αύριο αλλά για την οριακή βελτίωση τού χθες. Για να το πούμε πιο απλά, η πραγματική πολιτική μάχη στην σημερινή Ελλάδα είναι αυτή ανάμεσα στο «νέο» και στο «παλαιό» συντεχνιακό κράτος. Η πραγματική αντιπαράθεση είναι αυτή των μετριοτήτων. Πιθανόν δε για μία ακόμη φορά να επικρατήσει ο χειρότερος. Ευλόγως.\n«Στην Ελλάδα, στα δεκαπέντε τελευταία χρόνια η ανανέωση της στελέχωσης όλων των ελληνικών κομμάτων ήταν συνεχής, ευρύτατη και ποιοτικώς θλιβερή. Μισός αιώνας απαιδευσίας στα σχολεία και στα πανεπιστήμια είχε διαμορφώσει μία κρίσιμη μάζα ψηφοφόρων χωρίς παιδεία και χωρίς κριτική σκέψη. Αυτοί κυρίως έστειλαν στην Βουλή τους ασήμαντους που επέλεγαν οι αρχηγοί των κομμάτων. Η κατάπτωση της πολιτικής και η ελεύθερη πτώση της οικονομίας οφείλεται κυρίως στην ημιμάθεια σχεδόν όλων των κομματικών και κυβερνητικών στελεχών.\nΣτην άρνηση όλων να προωθήσουν οποιαδήποτε μεταρρύθμιση. Στην αντίδραση σε όλα, με στομφώδεις γενικολογίες και ευχολόγια. Στην αδυναμία όλων να μελετήσουν σε βάθος και να προτείνουν ένα τεκμηριωμένο και κοστολογημένο αναπτυξιακό πρόγραμμα. Και, βεβαίως, στην αδιάκοπη και βίαιη αντίδραση των ακραίων ομάδων του ενός ή του άλλου κόμματος και της μιας ή της άλλης συντεχνίας ή ομάδας συμφερόντων.\nΗ ημιμάθεια και η ακρισία των πολιτικών τάξεων, σε συνδυασμό με την ακραία δημαγωγία όλων των κομμάτων, διαιώνιζαν τα σύνδρομα της γενικότερης κοινωνικής απαιδευσίας: την ξενοφοβία, την ευρωφοβία, την έλλειψη διαλόγου και την κλιμάκωση της βιαιότητας. Οι συνθήκες αυτές ενίσχυαν συνεχώς την ακροδεξιά. Και αυτές κυρίως προεβίβασαν μία καρικατούρα του ναζισμού στην θέση του τρίτου κόμματος της χώρας, ευτελίζοντας τελείως ένα κοινοβούλιο ήδη ευτελές και πριν από το 2009», γράφει ο έγκριτος καθηγητής Γιώργος Δερτιλής.\nΝα λοιπόν που η ιστορία της παρακμής συνεχίζεται. Και όσο τα πιο γόνιμα και δημιουργικά μυαλά της χώρας θα την εγκαταλείπουν, τόσο η ζήτηση για θλιβερούς πολιτικούς θα αυξάνεται…


Με μεγάλη επιτυχία, ολοκληρώθηκε την Κυριακή 30/1/2005 το πρώτο Trail Ride της χρονιάς!\nΟι δύο κορυφαίοι του χώρου της εκτός δρόμου κίνησης, το Off-Road.gr και το 0300 , συνεργάστηκαν και έδειξαν το δρόμο για όμορφα και κυρίως οικονομικά παιχνίδια, με άρτια οργάνωση, πρωταθληματικού επιπέδου!\n228 (!!) πληρώματα «ταξίδεψαν» με ασφάλεια, μέσα από ένα άριστο δρομοβιβλίο, σε 170 χιλιόμετρα διαδρομής μέσα στην Αττική, χωρίς να περάσουν μέσα, όχι από πόλη, αλλά ούτε καν χωριό!\nΟ «καιρός» μας, έκανε τη χάρη με μια υπέροχη μέρα, ενώ η «λάσπη» ήταν στη δόση ακριβώς που έπρεπε!\n*** Δρομοβιβλίο και ... όλες οι φωτογραφίες πλέον με link στο Gallery ***\nΈνας χρόνος πέρασε, από την πρώτη προσπάθεια συμβίωσης, σε εκτός δρόμου αγώνες, μεταξύ αναβατών μοτοσικλετών και πληρωμάτων αυτοκινήτων.\nΤι καλύτερο από ένα Trail ride, για να γιορτάσουμε το γεγονός!\nOff-Road.gr και 0300 μαζί, στήσαμε το καλύτερο παιχνίδι που έγινε ποτέ μέσα στην Αττική!\nΚαι τα είχε όλα, αρχίζοντας από το σωστό μέγεθος:170 χιλιόμετρα σε ξεχασμένους δρόμους, λάσπη, διάσχιση ποταμιών, ανηφόρες, λάσπη, κατηφόρες, θάμνοι, πλαγιές, λάσπη, γρήγορα και αργά κομμάτια, πούδρα, πέτρα, λάσπη, φύση, οικονομική συμμετοχή, ασφάλεια, ιατρική κάλυψη, σωστή οργάνωση, τα πάντα - εκτός από μισητή άσφαλτο- δυο βήματα από το κέντρο της Αθήνας.\nΜέχρι και πρόβλημα ανεφοδιασμού δημιουργήσαμε, καταφέρνοντας να μην περνάει η διαδρομή όχι από πόλη, αλλά ούτε από χωρίο!\nΔημιουργήθηκε ένα (κατά γενική ομολογία) άψογο δρομοβιβλίο, όπως πάντα στα πρότυπα του Dakar, βγήκε και ρολό (8 μέτρα παρακαλώ!) για τις μοτοσικλέτες και βούλιαξε η οργάνωση από τις συμμετοχές!\nΕίπαμε να μην πάρουμε πάνω από 120, αλλά ποιος θα σας άκουγε μετά! Τελικά το όριο μπήκε στα 220 και ευτυχώς ο χώρος μπροστά στο 0300 μας χώρεσε όλους.\nΠανζουρλισμός στην εκκίνηση και ουσιαστικά φεύγοντας οι μοτό ανά 15’’, δημιουργήθηκε ένα τεράστιο κομβόι για τα πρώτα 8 χιλιόμετρα, μέχρι να … πατήσουμε χώμα!\nΈχοντας σχεδιάσει δρομοβιβλία για θεατές, αυτοί ήταν ήδη στα πιο θεαματικά σημεία του Trail ride, περιμένοντας να εμψυχώσουν τα πληρώματα, τα οποία σε κάθε ευκαιρία προσέφεραν θέαμα.\nΤο ζέσταμα ξεκίναγε με μια μέτρια ανηφόρα, με σκαλοπάτι στην κορυφή και τους περισσότερους θεατές. Θεαματικότερα εδώ τα αυτοκίνητα, αφού όπως και να το κάνουμε δεν βλέπεις κάθε μέρα 1,5-2 τόνους να κάνουν σούζα!\nΒέβαια μερικοί το παρακάνανε και έτσι άρχισαν από νωρίς οι εγκαταλείψεις. Οι έμπειροι ex Camel Trophy Βαλόντια Ψύχας & Σπύρος Κυριάκης, καθώς και ο Λάσδας ήταν εκεί να βοηθήσουν και να δώσουν συμβουλές όπου χρειάζονταν.\nΣύντομα μια καλή κατηφόρα, που όντας στεγνή, δεν έδειξε τα δόντια της, τελείωνε το ζέσταμα και βουρ για την λάσπη.\nΤο ποταμάκι της ΕΥΔΑΠ, που ήταν το επόμενο σημείο «κλειδί» έστειλε αρκετούς αδιάβαστους, αφού μπορεί να φαινόταν μικρό στο μάτι, αλλά …. είχε περισσότερο βάθος από πλάτος. Καλύτερο πέρασμα εκεί από τους αναβάτες που προσπάθησαν με κάθε τρόπο να αδειάσουν το νερό από την κοίτη!\nΣυνέχεια με λάσπη και «γρήγορα» κομμάτια, μέχρι το «ψαρωτικό» ποταμάκι με την κροκάλα, τη λούμπα και το γλιστερό βράχο στην έξοδο. Τελικά όλοι τα κατάφεραν, ακόμα και τα βαριά Africa & Transalp και τα SUV!\nΕκεί βρίσκονταν ο Mister «4WheelDrive» Σταύρος Καραφωτίας με ένα από τα πιο προετοιμασμένα τετρακίνητα για να προσφέρει βοήθεια παρέα με τους ανθρώπους της ιατρικής ομάδας Κένταυρος.\nΠέτρα για τη συνέχεια μέχρι το ΣΕΔ του Βαρνάβα και συνεχεία σε ένα από τα πιο «τάπα γκάζι» κομμάτια της διαδρομής, με μικτό έδαφος, που μετέφερε τους συμμετέχοντες στους εγκαταλειμμένους δρόμους, λίγο πριν το κεντρικό ΣΕΔ στη Μαλακάσα.\nΑρκετά δρομάκια, είχαν να χρησιμοποιηθούν πάνω από 6-7 χρόνια και λίγο πριν το ΣΕΔ, τα δεντράκια, είχαν φυτρώσει για τα καλά μέσα στο δρόμο.\nΚεντρικός ανεφοδιασμός στα 102 χιλιόμετρα, με τους συμμετέχοντες να έχουν να αντιμετωπίσουν πλέον την Πάρνηθα. Ακολουθεί κλασσικός, αγαπημένος, περιφερειακός δασικός μέχρι την Αυλώνα, με πολύ λάσπη και… πολύ πέτρα – δύο σε ένα!\nΑπό την Αυλώνα, η διαδρομή παρέκαμπτε το γνωστό «Βούντημα» και μέσω καναλιού πέρναγε κοντά στο χωρίο Αγ. Θωμάς, όπου και υπήρχε ακόμα ένα ΣΕΔ της διαδρομής. Αρκετά πληρώματα, έκαναν λάθος εδώ, νομίζοντας ότι θα τους πηγαίναμε μέσα από τις μεγάλες νερολακούβες.\nΣτο τελευταίο τμήμα της διαδρομής, οι συμμετέχοντες έπρεπε να ακολουθήσουν, ένα νέο κομμάτι, το οποίο είχε σχεδιαστεί μόλις το Σάββατο το πρωί, μια και το χιόνι, λίγο πριν τη Φυλή, είχε παγώσει και δεν μπορούσε να περάσει από το αρχικό δρόμο το Trail Ride, για λόγους ασφαλείας.\nΌμως ακόμα και η παράκαμψη ήταν αρκετά ενδιαφέρουσα, και όπως είχαμε «υποσχεθεί» είχε και πολύ από την καλή Ελληνική πέτρα!\nΤερματισμός λοιπόν στην ταβέρνα στη Φυλή με κέφι, φαγητό και συζητήσεις για τη διαδρομή.\nΣτην απονομή, πέρα από τα κύπελλα στους συμμετέχοντες μοιράστηκαν τιμής ένεκεν για τη βοήθεια που προσέφεραν στο Trail Ride κύπελλα στους Βαλόντια Ψύχα – Σπύρο Κυριάκη – Σταύρο Καραφωτία, που «σκούπισαν» τη διαδρομή και στον Θοδωρή Ζήση, για την βοήθεια που προσέφερε στον έλεγχο της διαδρομής και «μέσα» στο Trail Ride.\n- Πολλές ευχαριστίες σε όλους τους φίλους που βοήθησαν να γίνει πραγματικότητα αυτό το Trail Ride, τους κριτές στα ΣΕΔ και ΣΕΧ, τα κορίτσια της γραμματείας, τις σκούπες, τους φωτογράφους και όλους τους αφανείς ήρωες στην οργάνωση και φυσικά τους συμμετέχοντες!\n- Συμμετοχές και πάλι απο μακριά, Αγρίνιο, Πάτρα, Σύρος - Εύγε!\n- Ο Μαρουλάκης άφησε τη γριά Africa να κοιμηθεί με τα κύπελλα της Ροδόπης και ήρθε να κτυπήσει Γενική με το παλιό Rally του. Άξιος!\n- Ο Κουτάς, άφησε με ανοικτό το στόμα τους φίλους του από τα τετρακίνητα, που δεν ήξεραν ότι είναι «τιμόνι», παίρνοντας κύπελλο στις μοτοσικλέτες\n- Παραλίγο να σας έδινα και άλλη παράκαμψη, αμέσως μετά τον αγωγό, αλλά επιστρέφοντας με τις σημειώσεις στα χέρια μου, το Σάββατο το απόγευμα, αγγάρεψα τρία «υπερ – εξοπλισμένα» τετρακίνητα και πήγαμε και πατήσαμε ένα κομμάτι που είχε φύγει από το μια πλαγία και έκλεινε το δρόμο!\n- Άτυχος ο Αλέξανδρος "Raptor" Ψωφάκης, αναγκάστηκε να εγκαταλείψει και να περιμένει το Χούντρα με το KingCab να τον μαζέψει. Αλέξανδρε! Πρέπει να κλείνεις και λίγο το γκάζι!\n- Άτυχος και ο Οικονομάκος, που ενώ ήταν μπροστά στην κατάταξη, ένα πρόβλημα στο μοτέρ, τον έβγαλε εκτός παιχνιδιού.\n- Μια πέτρα σε κατηφορική φουρκέτα, χάλασε το παιχνίδι των Θοδωρή ‘FORESTER’ Λάσκαρη-Γιώργου Παπαδέλη, που δήλωσε ότι την επόμενη φορά, θα έρθει με … δύο ρεζέρβες.\n- Η επιλογή της σειράς εκκίνησης στα αυτοκίνητα, αποδείχθηκε η βέλτιστη\n- Άψογοι, ήταν η ομάδα HPS-Κένταυρος, που κάλυψε ιατρικά τον αγώνα και επενέβησαν άμεσα στα συμβάντα που είχαμε.\n- Το φαγητό στην ταβέρνα τελείωσε νωρίς (Δεν έφαγα τίποτα!)\n- Η ταβέρνα αποδείχθηκε – από τα σχόλια σας- πολύ ακριβή\n- Για τον καιρό δεν θα πω τίποτα. Σας έφτιαξα πάλι!\n- Συγχαρητήρια στα πληρώματα των Θoδωρή ‘Tedos’ Μπάρδη (213), Χάρη Ευτυχίδη (220), Γιάννη Κωνσταντινίδη (167), Σταμάτη Κουτουμάνου (162) και πολλών άλλων που δεν δίστασαν να θυσιάσουν το παιχνίδι τους για να βοηθήσουν συναθλητές τους\n- Πανωλεθρία στα μπροστινά ελαστικά στις μοτο! Προσοχή στις πέτρες παιδιά\n- Πέτυχα τους Καμαρούλια – Κουτά λίγο πριν τον τερματισμό να ανεβαίνουν γρήγορο ανηφορικό σε ρυθμούς «Dakar» - ήταν απίστευτοι, είχαν γυρίσει το γκάζι δύο φορές!\n- Κάποια στιγμή στην ταβέρνα με σταματά ο Καννελέας για να του πω τι χρόνο έκανε. Ψάχνω-ψάχνω –κάτι τρέχει λέω – τελικά ήταν τόσο πάνω στη γενική που … δεν τον έβλεπα.\n- Ο Τηλέμαχος (14) επιτέλους επισκεύασε το DT, πήρε και ηλεκτρικό road book και είδε άσπρη μέρα\n- Τυπώσαμε 60 ρολά και … τα δώσαμε όλα – είπαμε το παιχνίδι περνάει σε άλλο επίπεδο πλέον – άντε και στο επόμενο όλοι με ρολό και ψηφιακά κοντέρ!\n- Ο «KOSDROS» (9) επιτέλους τερμάτισε χωρίς πτώση σε trail ride – όταν όμως πήγε να φύγει από την ταβέρνα, ανακάλυψε ότι … του κάηκε ο πολλαπλασιαστής!\n- Πιο γρήγορο πλήρωμα στα αυτοκίνητα ο Νίκος Χαλκιαδάκης – Βασίλης Βάσσαλος με Suzuki Vitara\n- Η χαμηλότερη ΜΩΤ που έχει μπει στα παιχνίδια του Off-Road.gr (34), δόθηκε στα αυτοκίνητα την Κυριακή\n- Τα δύο βαρύτερα μηχανάκια έβγαλαν όλη τη διαδρομή. Εύγε στους Σπύρο Ασημακόπουλο (2- XLV650) και Χρήστο Δάλλα (1-XRV750)\n- Ο Άκης Τεμπερίδης, (σκούπα) έχοντας μόλις επιστρέψει απο το Dakar που είχε πάει να καλύψει για τους 4Τροχούς, δεν πίστευε στα μάτια του όταν πήρε το Roadbook στα χέρια του - Τέτοια ομοιότητα!\nΠεράσατε καλά; Πείτε μας τις εντυπώσεις σας στο forum!\nΔείτε τι έγινε στον πρώτο Μαραθώνιο αντοχής στην Ελλάδα το 1984!\nΚατεβάστε το ΔΡΟΜΟΒΙΒΛΙΟ του Trail Ride! (PDF~2MB - Δεξί κλικ και Save Target As..)\nΚασίμης Service #1\nΕλαφρά & Enduro\nΚΤΜ 620 Rally\nRaid & On-Off\nΤηλέμαχος "TRAPPER" ΠΑΠΑΔΟΠΟΥΛΟΣ\nΚΤΜ 640 ADV\nART Metron Team #1\nRaid / On-Off\nYamaha YZF400 Quad\nΓιάννης 'ΤΕΤΡΑΚΙΝΗΣΗ' ΑΘΑΝΑΣΙΟΥ\nΣύρος Team #1\nΓιάννης "ΤΕΤΡΑΚΙΝΗΣΗ" ΑΘΑΝΑΣΙΟΥ\nΚατεβάστε τα αναλυτικά αποτελέσματα Moto (PDF)\nΚατεβάστε τα αναλυτικά αποτελέσματα Auto (PDF)\nΦωτογραφίες: [Cuspid - Γιώργος Φυτάς] - [Gorgorofteros - Δημήτρης Μωραϊτης] - Off-Road.gr\nΔείτε όλες τις φωτογραφίες του Trail Ride στο GALLERY του Off-Road.gr!\n[ Page created in 0.023960 seconds. ]


Διυλιστήριο: Οι ίδιοι οι Γερμανοί διέκοψαν έλεγχο στην Deutsche Bank!\nΟι ίδιοι οι Γερμανοί διέκοψαν έλεγχο στην Deutsche Bank!\n- Σάλος από τις αποκαλύψεις της Süddeutsche Zeitung για την τρίτη μεγαλύτερη τράπεζα της Ευρώπης\n- Οι Γερμανοί διέκοψαν έλεγχο για ξέπλυμα χρήματος στην Deutsche Bank\n- Spiegel: Η Deutsche Bank βοήθησε φίλους του Πούτιν να ξεπλύνουν 10 δισ δολάρια!\nΗ φράση "δάσκαλε που δίδασκες" ταιριάζει γάντι στην συγκεκριμένη περίπτωση. Όλοι αυτοί που χρόνια κουνούσαν το δάκτυλο στην Ελλάδα και σε άλλες χώρες του Νότου τώρα βρίσκονται μπροστά σε δυσάρεστες αποκαλύψεις μέσα στο ίδιο τους το σπίτι!\nΜια αποκάλυψη φωτιά από την γερμανική εφημερίδα Süddeutsche Zeitung έρχεται να δείξει ότι υπάρχουν πολλά άπλυτα για την καλή και συνετή Γερμανία...\nΗ Süddeutsche Zeitung αναφέρει ότι η Deutsche Bank τη γλύτωσε φτηνά από τον έλεγχο της γερμανικής χρηματοπιστωτικής εποπτικής αρχής (Βafin). Φαίνεται ότι η γερμανική εποπτική αρχή υπήρξε ιδιαίτερα προσεκτική με την μεγαλύτερη γερμανική τράπεζα, αφού ο έλεγχος για ξέπλυμα χρήματος ο οποίος βρισκόταν σε εξέλιξη διακόπηκε!\nΤι είπαν οι εκπρόσωποι τόσο της Bafin όσο και της Deutsche Bank; Ουδέν σχόλιο.\nΕτικέτες Γερμανοί, Διεθνή, έλεγχος, Deutsche Bank\nΓερμανοί Διεθνή έλεγχος Deutsche Bank


Το τρελλό νερό: Η αλήθεια, η ψευτιά, η ζωή και ο θάνατος « ΑΒΕΡΩΦ\nINSIDE JOB « Πάπας: Την Εκκλησία της Ελλάδος την έχω υποτάξει, αλλά εκείνους τους κουρελιάρηδες εκεί πάνω δεν μπορώ.\nΣυλλογή ειδήσεων 3ης Δεκεμβρίου 2016 »\nPosted by Μέλια στο Δεκεμβρίου 2, 2016\nΗ ψευτιά και ο πνευματικός εκφυλισμός απλώνει μέρα με την ημέρα απάνω στους Έλληνες και τους παραμορφώνει. Έναν λαό που ξεχωρίζει ανάμεσα σ’ όλα τα έθνη και που είναι γεμάτος πνευματική υγεία, πάμε να τον κάνουμε εμείς, οι λογής-λογής καλαμαράδες, κ’ οι άλλοι γραμματιζούμενοι, σαχλόν, χωρίς χαρακτήρα, χωρίς πνευματικό νεύρο, χωρίς πνευματική ανδροπρέπεια, χωρίς χαρακτήρα. Οι διάφοροι φωστήρες βαστάνε από μια πατέντα στα χέρια, και μέρα-νύχτα δουλεύουνε για να «συγχρονίσουν» την Ελλάδα, ενώ στ’ αληθινά σκάβουνε τον λάκκο της. Αμυαλα νευρόσπαστα! Ποιόν θα συγχρονίσετε; Αυτό που λέτε εσείς «συγχρονισμό» και «εξέλιξη» είναι μια άθλια παραμόρφωση, σύμφωνα μ’ ένα βλακώδες μοντέλλο, οπού κάνανε οι σαρακοστιανοί και κάλπικοι άνθρωποι, που τους λέγει η Γραφή «χλιαρούς», δηλαδή σαχλούς, και για τους οποίους λέγει ο Θεός ότι «μέλλει εμέσαι εκ του στόματος αυτού, ει χλιαροί εισι, και ούτε ζεστοί ούτε ψυχροί» (Αποκαλ. γ’ 16). Μέσα σ’ αυτό το καλούπι θέλετε να βάλετε τον λαό, κ’ έτσι να χαθεί από πάνω του κάθε πρωτοτυπία, κάθε σημάδι αληθινής ζωής, κάθε χαρακτήρας. Θέλετε, μ’ άλλα λόγια, να επιβάλετε στον κόσμο ένα πνευματικό «εσπεράντο», που να καταργήσει κάθε ζωντανή ουσία κ’ έκφραση μέσα στους ανθρώπους, δηλαδή έναν πνευματικό θάνατο, ή μια πνευματική παραλυσία. Αυτό το λέτε «συγχρονισμό» και «εξέλιξη»! Ανόητοι κι αναίσθητοι!\n«Συγχρονισμένο» και «εξελιγμένο» είναι ό,τι είναι ζωντανό, και μοναχά ό,τι είναι πνευματικά πεθαμένο, όπως είσαστε εσείς, αυτό δε μπορεί νά ‘ναι ούτε συγχρονισμένο ούτε εξελιγμένο, αφού δεν είναι ζωντανό. Ο συγχρονισμός ο αληθινός είναι κάποια ενέργεια, που γίνεται μόνη της μέσα σε κάθε ζωντανό πλάσμα. Λοιπόν, ποιά Ελλάδα και ποιόν λαό θα «συγχρονίσετε», αφού η Ελλάδα είναι ολοζώντανη κι ο λαός της είναι αείζωος; Θα ζωντανέψετε εσείς τη ζωή, εσείς οι πεθαμένοι και θαμμένοι; Θαρρείτε, πως με τις υστερικές φωνές και με τις θεατρικές σκηνοθεσίες φανερώνεται η ζωή; Μα, ίσια-ίσια, εκεί που παίρνει τη θέση τής ζωής η νεκρή και ψεύτικη απομίμησή της, δηλαδή το είδωλό της, με άλλα λόγια κάποια φτιαχτή σκηνοθεσία τής ζωής, εκεί βέβαια δεν υπάρχει αληθινά η Ζωή. Να, αυτή η άψυχη σκηνοθεσία, αυτή είναι η «εξέλιξη» κι ο «συγχρονισμός» σας. Αυτός είναι ο θάνατος της ψυχής, γιατί η ψευτιά είναι θάνατος κ’ η ζωή αλήθεια. Γι’ αυτό κ’ εσείς, με όλες τις φωνές που βάζετε, και μ’ όλες τις δραστηριότητες, και με όλα τα υστερικά ξετινάγματα, έχετε απάνω σας τη μπόχα του θανάτου. Κι αντί να πάτε κοντά στον λαό, που είναι πηγή ζωής, για να πάρετε λίγη ζωή κι αλήθεια, εσείς θέλετε να τον κάνετε ζωντανόν, εκείνον΄ εσείς οι πεθαμένοι να ζωντανέψετε τη ζωή, οι ψεύτες να φανερώσετε την αλήθεια, οι βρουκολάκοι να δώσετε δύναμη και νεύρα στον αντρειωμένον!\nΠολλοί λένε πως είμαι ένας φανατικός, ένας ζηλωτής που βρίσκεται «εκτός της πραγματικότητος», ένας μονομανής, που θέλει κάποια πράγματα που δεν γίνουνται και που τα παρακάνει και τα παραλέγει. Έχουνε δίκηο να λένε, πως είμαι φανατικός και ζηλωτής. Μα όποιος είναι ζηλωτής από αγάπη για την αλήθεια, είναι συγχωρημένος. Φωνάζω και στεναχωριέμαι, γιατί η φυλή μας χάνει τα αληθινά πράγματα και παίρνει τα ψεύτικα, κ’ έτσι δεν χαίρεται τα τόσα πνευματικά πλούτη που κληρονόμησε, και δεν θρέφεται από το αντρειωμένο και ζωογόνο ελληνικό γάλα, που έθρεψε κι αγρίμια ακόμα και τά ‘κανε ανθρώπους. Αυτό το γάλα δεν είναι της δικής μου μάνας, μα της μάνας ολονών μας, που τ’ αρνηθήκανε όσοι σας δίνουνε να πιήτε αντί για γάλα το φαρμάκι της ψευτιάς που τη λένε «πρόοδο», «εξέλιξη», «κοσμοπολιτισμό», «μοντερνισμό» κτλ. Εγώ στενοχωριέμαι για σας, όχι για μένα, γιατί εγώ έχω αυτό που δεν έχετε, μα αυτό δεν είναι δικό μου μοναχά, αλλά δικό μας. Και γιατί, τάχα, θα υπόφερνα, αν δεν αγαπούσα τ’ αδέλφια μου, και δεν φοβόμουνα μην χάσουνε τον θησαυρό; Οι γενεές που έρχουνται από πίσω μας, σαν θάλασσες από το πέλαγο, γιατί να ζήσουνε με την ψευτιά και να μην ζήσουνε αληθινά, γιατί να είναι πεθαμένοι-ζωντανοί, αφού η ζωή με την ψευτιά δεν συνταιριάζουνται; Λένε πως τα παραλέγω. Μακάρι να τα παράλεγα κι ας έβγαινα γελασμένος. Μα βλέπω καθαρά, πως μέρα με τη μέρα το πνευματικό αίμα φεύγει από την όψη της φυλής μας, το βλέπω και πικραίνουμαι, όπως βλέπει η μάνα το παιδί της που μαραζώνει. Τί παρακάνω και τί παραλέγω; Δεν βλέπετε πως παραπατάμε, σαν ζαλισμένοι, και δεν ξέρουμε που πάμε; Η ξενομανία μάς έδερνε πάντα, αφού κι ο Παυσανίας γράφει: «Έλληνες αεί εν θαύματι τιθέασι τ’ αλλότρια ή τα οικεία». Μα τώρα σαν να χάσαμε ολότελα τα φρένα μας, λες κ’ ήπιαμε το Τρελλό Νερό, που λέγει ένας μύθος ανατολίτικος, και λέμε το ψεύτικο αληθινό, το νόστιμο άνοστο, το μαύρο άσπρο. Και με όλο που πάθαμε αυτή την ξενομανιακή τρέλλα, ωστόσο, επειδή αγαπάμε τον τόπο μας, το αίμα μας και τα δικά μας, θέλουμε να συμβιβάσουμε αυτή την αγάπη μας με την τρέλλα μας (δηλαδή με τη ματαιοδοξία μας), και πάμε σαν το καράβι που δεν έχει τιμόνι, μα που θέλει σώνει και καλά να ισάρει όλα τα πανιά του, για να τσακισθεί πιο γλήγορα απάνω στις ξέρες! Είμαστε σαν τους παλιούς Εβραίους, που αρνηθήκανε τον Θεό τους και προσκυνούσαν τον Βάαλ, μα που φοβόντανε κιόλας μην τους παιδέψει ο Ιεχωβά, κι ο προφήτης Ηλίας τους μάλωνε και τους έλεγε: «Έως πότε υμείς χωλανείτε επ’ αμφοτέραις ταις ιγνύαις;» — «ως πότε θα κουτσαίνετε πότε από τό ‘να το ποδάρι και πότε από τ’ άλλο; Αν είναι θεός ο Βάαλ, πηγαίνετε ξοπίσω του, αν είναι ο θεός ο Ιεχωβά πηγαίνετε ξοπίσω απ’ αυτόν». Έτσι κ’ εμείς θέλουμε να τα συμβιβάσουμε τα αταίριαστα και το χάλι μας είναι ελεεινό. Αγαπάμε την Ελλάδα, πονάμε τον τόπο μας, δίνουμε γι’ αυτόν τη ζωή μας, κι από την άλλη μεριά σιχαινόμαστε τα δικά μας πράγματα, τα πράγματα της Ελλάδας, είτε φυσικά είναι είτε τεχνητά, είτε συνήθειες, είτε τραγούδια, είτε ψαλμωδίες, είτε εικονίσματα, και θέλουμε τα ξενοφερμένα. Είμαστε, λοιπόν, στα συγκαλά μας; Ρωτώ να μάθω.\nΈχουμε τέτοιο φως, τέτοιον γαλανόν ουρανό, που τον καυχιόμαστε, και μολαταύτα βάζουμε μαύρα γυαλιά σαν νά ‘χουμε πονόματο, και καταδικάζουμε τον εαυτό μας να βλέπουμε ολοένα συννεφιασμένον, σταχτύν ουρανό, τα δέντρα αντί πράσινα να τα βλέπουμε καφετιά, τη γαλανή θάλασσα να τη βλέπουμε θολή και λερωμένη, μόνο και μόνο γιατί τα μαύρα τα γυαλιά είναι μοντέρνα. Οι γυναίκες μας κάνουνε χίλια-δυο για να γίνουνε πιο έμορφα τα μάτια τους, κ’ ύστερα βάζουνε μπροστά τους ολόκληρες τζαμαρίες, που φράζουνε όχι μονάχα τα μάτια τους μα και τα μάγουλά τους, σαν νά ‘ναι βουτηχτάδες, κι αντίς έμορφα πρόσωπα με αγνά και καθαρά μάτια, βλέπεις νεκροκεφαλές με μαύρες ματότρυπες, μόνο και μόνο γιατί οι νεκροκεφαλές είναι πιο μοντέρνες από τα ζωντανά πρόσωπα με τα έμορφα μάτια. Στο ζαχαροπλαστείο τραβά η όρεξή τους ένα κανταΐφι ή έναν μπακλαβά ή κανένα ριζόγαλο, και μολαταύτα παραγγέλνουνε κάποιο γλυκό με ξενικό όνομα, κι όσο πιο ασυνήθιστο είναι τ’ όνομα, τόσο πιο καλά, κι ας μην κατεβαίνει, φτάνει που κοιτάζουνε οι διπλανοί, «οπισθοδρομημένοι» με απορία για το παράξενο γλυκό που τρώνε!\nΣτη μουσική, όχι μοναχά είναι της μόδας τα ξένα τραγούδια, αλλά και τα τελειοποιούμε. Εδώ τα ιταλιάνικα γίνονται πιο ιταλιάνικα, τα γαλλικά πιο γαλλικά, τα μεξικάνικα, οι χαβάγιες, τα τυρολέζικα ουά-ουά, τα σπανιόλικα. Κι αυτοί που τα τελειοποιούνε είναι κάποιοι παπαγάλοι, που «μιμούνται θαυμάσια» το κάθε τι, και ονομάζονται «καλλιτέχναι και καλλιτέχνιδες του άσματος». Μάλιστα, έχουμε και κάποιους βαρυσήμαντους, που κάνουνε και εισαγωγή σ’ αυτά τα βαθιά και μεγάλα έργα «ενδελεχώς και εμπεριστατωμένως». Κακόμοιρη Ελλάδα! Λέμε κάπου-κάπου και κανένα ελληνικό, ως επί το πλείστον όμως «ενορχηστρωμένον», δηλ. «λεβαντινισμένο» από κάποιον αισθηματίαν ανόητον, που δεν έχει ιδέα ούτε από Ελλάδα, ούτε από λαό, ούτε από χωριό, ούτε από τίποτα! Αυτός ο υστερισμός έχει πιάσει τον κόσμο, κι αν δεν είσαι τέτοιος «μοντέρνος», σε βλέπουνε με λύπη και με καταφρόνηση. Η δεσποινίδα που λέγει «κάθομαι εις την οδός τάδε» και πως στο σπίτι της έχει «κομφλόρ» και «τελέφωνο» κλπ., χορεύει «σάμπα», μαδά τα φρύδια της για να μοιάσει με τη σπανή «σταρ», που βλέπει στο «σινεμά», μίλα σαν να μην ξέρει να μιλήσει ελληνικά, κι ο νεαρός Έλλην τρελλαίνεται γι’ αυτά τα μοντέρνα χαρίσματα και περιφρονά την αδερφή του πού ‘ναι το πρόσωπό της σαν της Παναγιάς, και που είναι νοικοκυρούλα, σεμνή, φρόνιμη Ελληνοπούλα. Πάντα οι Έλληνες προτιμούσανε τα ξένα από τα δικά τους, τώρα όμως τα μισούνε κιόλας τα δικά τους, μισούνε κι όποιον τα αγαπά και τα κρατά. Τυχαίνει να βρεθεί στο τραμ μια μοντέρνα, και κοντά της να κάθεται καμμιά χωριατοπούλα με το τσεμπέρι, κ’ η κακομοίρα κάθεται φοβισμένη, σταυροχεριασμένη, αυτή που γέννησε τον Θανάση Διάκο και τον Νικηταρά, και κοιτάζει την άλλη που χλιμιντρά και ξετινάζει τα κίτρινα μαλλιά της, κ’ είναι ένα κανάτι μπογιατισμένο, χωρίς ψυχή, χωρίς πόνο, χωρίς αγνή χαρά, χωρίς τίποτα. Ναι, μπροστά σ’ αυτά τα ξόανα κάθεται η Ελλάδα, η αληθινή κ’ η βασανισμένη, σταυροχεριασμένη, βουβή, σαν νά ‘ναι φταίχτρα! Αλλά πάμε και παραπέρα: Στις εκκλησιές, και κει μοντερνισμός, και μάλιστα πιο σιχαμερός. Παπάδες, ψάλτες, νεωκόροι, καντηλανάφτες, όλοι κοιτάζουνε ποιος θα ξεπεράσει τον άλλον στον μοντερνισμό. Θέλουνε ξανθιούς Χριστούς, μαντόνες κοκκινομάγουλες και σπανές, αγίους χαμογελαστούς, με κείνο το φαρισαϊκό μειδίαμα που έχουνε οι μοντέρνοι θεατρίνοι, αδιάφοροι για την Ορθοδοξία, νεωτεριστές που δεν θέλουνε το ράσο που φορούσε ο Παλαιών Πατρών Γερμανός, μήτε το καμηλαύχι, μήτε το τυπικό της εκκλησίας, μήτε την κατανυκτική ψαλμωδία της, γιατί τους κάνει να νοιώσουνε το χάλι που βρίσκεται η ψυχή τους. Άξεστοι κι αμόρφωτοι από αληθινή θρησκευτική γνώση, μιλάνε ολοένα για νεωτερισμούς, για μεγάφωνα, για «αιθούσας διαλέξεων», για «ορατόρια», για «αλτάρια» κλπ. Κοντά τους στέκονται και κάποιοι μουσικοσυνθέτες που «ενορχηστρώνουν» τους εκκλησιαστικούς ύμνους μας, χωρίς να έχουνε ιδέα τι είναι εκκλησία, τι είναι ο πνευματικός της χαρακτήρας, τι είναι η ελληνική ψυχή, και με επιπολαιότητα λεβαντίνικη φτιάνουνε κάποιες μουσικές χωρίς σύσταση, πολύφωνες χορωδίες με υστερικά ξεφωνητά από κάποια γυναικάρια και με χοντροφωνάρες, ξένες για τ’ αυτιά μας, ξένες για την καρδιά μας, ξένες για την ψυχή μας, και οι ίδιες ανούσιες και βλακώδεις για κάθε άνθρωπο που δεν τον έχει παραλύσει η ψευτιά.\nΌλοι αυτοί έχουνε την ιδέα πως είναι οι κλειδοκράτορες «της προόδου και της ζωής του έθνους», ενώ εμείς είμαστε «καθυστερημένοι», στρείδια κολλημένα στο βράχο της παράδοσης, «εχθροί της προόδου», «στοιχεία άχρηστα και πεθαμένα για την μεγάλην αποστολήν του έθνους μας». Αυτό με κάνει να θυμηθώ τον ανατολίτικο μύθο που είπα στην αρχή: «Μια φορά, λέγει ο μύθος, ήτανε ένας σουλτάνος, καλός και δίκιος, κ’ είχε έναν βεζύρη, που ήτανε κι αυτός καλός και δίκιος, κ’ ήτανε κι αστρολόγος. Μια μέρα ο βεζύρης λέγει του σουλτάνου, πως είδε κάποια σημάδια στον ουρανό πως θα βρέξει στον κόσμο ένα νερό τρελλό, και πως όποιος το πιει αυτό το νερό, θα τρελλαίνεται. Και πως όλοι οι άνθρωποι που ζούνε στην επικράτειά τους θα το πιούνε και θα χάσουνε τα λογικά τους, και δεν θα νοιώθουνε πια τίποτα, μήτε τι είναι σωστό και τι είναι ψεύτικο, μήτε τι είναι καλό και τι είναι κακό, μήτε τι είναι νόστιμο και τι είναι άνοστο, μήτε τι είναι δίκιο και τι είναι άδικο. Σαν τ’ άκουσε αυτά τα λόγια ο Σουλτάνος, γυρίζει και λέγει στον βεζύρη: “Αφού θα τρελλαθεί όλος ο κόσμος, πρέπει να κοιτάξουμε να μην τρελλαθούμε κ’ εμείς, γιατί αλλοιώς πώς θα τους κρίνουμε με δικαιοσύνη;”. Του λέγει ο βεζύρης πως ο λόγος του είναι σωστός και πως θά ‘πρεπε να προστάξει να μαζέψουνε από το καλό νερό που πίνανε, και να το φυλάξουνε μέσα στις στέρνες, για να μην πίνουνε από το χαλασμένο και κρίνουνε παλαβά κι άδικα, μα δίκια, όπως έχουνε χρέος. Έτσι κ’ έγινε. Σε λίγον καιρό έβρεξε στ’ αλήθεια, και το νερό ήτανε νερό τρελλό, και τρελλαθήκανε όλοι οι άνθρωποι, και δεν γνωρίζανε οι καϋμένοι τι τους γίνεται, κ’ είχανε το ψεύτικο για αληθινό, το κακό για καλό, το άδικο για δίκιο. Μα ο σουλτάνος κι ο βεζύρης πίνανε από το καλό νερό που είχανε φυλαγμένο, και δεν τρελλαθήκανε, αλλά κρίνανε τον κόσμο με δικαιοσύνη. Μα ο κόσμος τά ‘βλέπε ανάποδα, και δεν ήτανε ευχαριστημένος από την κρίση του σουλτάνου και του βεζύρη, και φωνάζανε πως τους αδικούνε, και κοντεύανε να σηκώσουνε επανάσταση.\nThis entry was posted on Δεκεμβρίου 2, 2016 στις 10:01 πμ\tand is filed under Αναδημοσιεύσεις, Εκκλησία, ΜΕΛΙΑ.\nΜε ετικέτα: Η ΑΛΛΗ ΟΨΙΣ, Φώτης Κόντογλου. You can follow any responses to this entry through the RSS 2.0 feed.\nΈνα Σχόλιο to “Το τρελλό νερό: Η αλήθεια, η ψευτιά, η ζωή και ο θάνατος”\nΤο τρελλό νερό: Η αλήθεια, η ψευτιά, η ζωή και ο θάνατος | Oxtapus *blueAction said\nΔεκεμβρίου 2, 2016 στις 10:15 πμ […] […]\n« Πάπας: Την Εκκλησία της Ελλάδος την έχω υποτάξει, αλλά εκείνους τους κουρελιάρηδες εκεί πάνω δεν μπορώ.


ΣΤΟΝ ΑΕΡΑ Η ΕΦΑΡΜΟΓΗ ΤΗΣ ΔΙΧΡΟΝΗΣ ΥΠΟΧΡΕΩΤΙΚΗΣ ΠΡΟΣΧΟΛΙΚΗΣ ΑΓΩΓΗΣ ΚΑΙ ΕΚΠΑΙΔΕΥΣΗΣ ΣΤΗΝ ΠΡΩΤΕΥΟΥΣΑ ΤΗΣ ΧΩΡΑΣ. Δήλωση των εκπροσώπων των Παρεμβάσεων Π.Ε. για τη συνάντηση στο Δ. Αθηνών » ΑΝΕΞΑΡΤΗΤΕΣ ΑΥΤΟΝΟΜΕΣ ΑΓΩΝΙΣΤΙΚΕΣ ΡΙΖΟΣΠΑΣΤΙΚΕΣ ΠΑΡΕΜΒΑΣΕΙΣ ΣΥΣΠΕΙΡΩΣΕΙΣ ΚΙΝΗΣΕΙΣ Α' ΒΑΘΜΙΑΣ\nΓια τη συνάντηση του Δ.Σ. της Δ.Ο.Ε. με αντιπροσωπεία του Δήμου Αθηνών:\nΧΩΡΙΣ ΚΑΝΕΝΑ ΣΧΕΔΙΟ Η ΔΗΜΟΤΙΚΗ ΑΡΧΗ ΤΗΣ ΑΘΗΝΑΣ\nΓΙΑ ΤΗΝ ΤΡΟΠΟΛΟΓΙΑ ΤΗΣ ΕΙΔΙΚΗΣ ΑΓΩΓΗΣ – ΟΡΓΑΝΙΚΕΣ ΘΕΣΕΙΣ ΤΩΝ ΤΜΗΜΑΤΩΝ ΕΝΤΑΞΗΣ Παρεμβάσεις ΠΕ: Οι 1ΓΕ και 2ΓΕ/2019 είναι προκηρύξεις σκληρής τιμωρητικής αξιολόγησης και απολύσεων. Το προσοντολόγιο να ανατραπεί από το εκπαιδευτικό κίινημα!


Νοσοκομειακοί γιατροί (ΟΕΝΓΕ): Σε ρόλο κυβερνητικού λαγού η ηγεσία ΠΙΣ\nΤην άμεση αντίδραση της ΟΕΝΓΕ (νοσοκομειακοί γιατροί) προκάλεσαν οι προτάσεις του Πανελλήνιου Ιατρικού Συλλόγου (ΠΙΣ) για τη μετατροπή των νοσοκομείων από ΝΠΔΔ σε ΝΠΙΔ μη κερδοσκοπικού χαρακτήρα, τη συνένωση τμημάτων και κλινικών, τη συγχώνευση νοσοκομείων, κ.α., επισημαίνοντας χαρακτηριστικά πως: Οι «ρηξικέλευθες» δήθεν προτάσεις τους δεν είναι τίποτα άλλο παρά αντιγραφή του προγράμματος της κυβέρνησης της ΝΔ, η οποία ήρθε με φόρα για να ολοκληρώσει το αντιλαϊκό έργο του ΣΥΡΙΖΑ στο χώρο της Υγείας και να προσθέσει ένα ακόμη κρίκο στη μακριά αλυσίδα της εμπορευματοποίησης και της επιχειρηματικής λειτουργίας των δημόσιων νοσοκομείων σύμφωνα με τις επιταγές της Ε.Ε. και του κεφαλαίου.\nΌπως τονίζει η ΟΕΝΓΕ, οι προτάσεις τους μεταξύ άλλων περιλαμβάνουν τη μετατροπή των νοσοκομείων από ΝΠΔΔ σε ΝΠΙΔ μη κερδοσκοπικού χαρακτήρα. Τη συνένωση τμημάτων και κλινικών, τη συγχώνευση νοσοκομείων. Τη σύναψη συμβάσεων των δημόσιων νοσοκομείων με ιδιωτικές ασφαλιστικές εταιρίες. Τη πρόσβαση ιδιωτών γιατρών στα δημόσια νοσοκομεία για να μπορούν να νοσηλεύουν ασθενείς που παρακολουθούν. Τη σύναψη συμβάσεων των νοσοκομείων με ιδιώτες γιατρούς.\nΟι παραπάνω προτάσεις δεν απηχούν μόνο τις απόψεις της ηγετικής ομάδας του ΠΙΣ η οποία πρόσκειται στη ΝΔ. Οι «ρηξικέλευθες» δήθεν προτάσεις τους δεν είναι τίποτα άλλο παρά αντιγραφή του προγράμματος της κυβέρνησης της ΝΔ. Η οποία ήρθε με φόρα για να ολοκληρώσει το αντιλαϊκό έργο του ΣΥΡΙΖΑ στο χώρο της Υγείας. Να προσθέσει ένα ακόμη κρίκο στη μακριά αλυσίδα της εμπορευματοποίησης και της επιχειρηματικής λειτουργίας των δημόσιων νοσοκομείων. Σύμφωνα με τις επιταγές της Ε.Ε. και του κεφαλαίου.\nΠροηγούμενο άρθροMenarini: Κυκλοφορία Νέου Προϊόντος Sustenium Biorhythm\nΕπόμενο άρθροΚατατέθηκαν στον Κικίλια οι προτάσεις του ΠΙΣ για αλλαγές στην Υγεία


ΕΛΜΕ Ξάνθης: Οκτωβρίου 2015\nΚαθώς οι παρόντες/ούσες στην προγραμματισμένη Έκτακτη Συνέλευση του συλλόγου ήταν οκτώ άτομα πλην του διοικητικού συμβουλίου, η διαδικασία προχώρησε ως διευρυμένο διοικητικό συμβούλιο. Αφού αναγνώστηκε η εισήγηση της ΟΛΜΕ και εγκρίθηκε, υπήρξαν πρόσθετες προτάσεις του διοικητικού και των παρευρισκόμενων σχετικά με το πλαίσιο διεκδικήσεων και δράσης. Συγκεκριμένα προστέθηκαν/διευκρινίστηκαν:\n-Άμεσα και έγκαιρα όλες μαζί οι προσλήψεις των αναπληρωτών/τριών προς αποφυγή αδικιών στις τοποθετήσεις τους.\n-Κατάργηση της ποινής αποκλεισμού σε περίπτωση άρνησής τους σε μία τοποθέτηση.\n-Η διάθεση των εκπαιδευτικών να γίνεται μόνο εντός ΠΥΣΔΕ\n-Διαρκής, ποιοτική, ανά τακτά διαστήματα επιμόρφωση, εντός εργασιακού ωραρίου.\n-Καμία εγκυρότητα σε διαβουλεύσεις χωρίς τα συνδικαλιστικά όργανα και συλλογικότητες των εκπαιδευτικών.\n-Τροποποίηση του νόμου για τη μεταφορά των μαθητών/τριών, καθώς δημιουργείται σοβαρό πρόβλημα στα παιδιά των επαρχιακών, ειδικά, Λυκείων, από τον περιορισμό της χωροταξικής εμβέλειας του μαθητικού δελτίου (πάσο).\n-Συμμετοχή στην 24ωρη απεργία στις 12-11-2015 που προκήρυξαν ΓΕΣΕΕ και ΑΔΕΔΥ, γενικές συνελεύσεις για συνέχιση του αγώνα. Εξουσιοδότηση στην ΟΛΜΕ για προκήρυξη απεργίας σε περίπτωση αύξησης του ωραρίου.\nΕπιπλέον, κατατέθηκε το παρακάτω ψήφισμα της ΚΕΕΡΦΑ το οποίο και υπερψηφίστηκε από όλους τους παρευρισκόμενουs.\nΣήμερα, Δευτέρα 19-10-2015 και ώρα 19:00 στα γραφεία της ΕΛΜΕ Ξάνθης, συνεδρίασε το Δ.Σ. σε πλήρη απαρτία.\nΚεντρικό θέμα συζήτησης ήταν η Εισήγηση της ΟΛΜΕ η οποία θα τεθεί στην Έκτακτη Συνέλευση του συλλόγου (Τετάρτη 21-10-2015, 19:00, 1ο Γ/σιο) ενόψει της συνάντησης των προέδρων στην Αθήνα το ερχόμενο Σάββατο. Έγιναν παρατηρήσεις, επισημάνσεις και προσθήκες που θα τεθούν στη συνέλευση.\nΣυμφωνήθηκε, μετά από πρόταση του Διδασκαλικού Συλλόγου Ξάνθης, οι εκλογές των δύο σωματείων να γίνουν την ίδια ημερομηνία μέσα στο Νοέμβριο, για τη μικρότερη αναστάτωση των οικογενειών.\nΣυμφωνήθηκε κοινό συλλαλητήριο με το Διδασκαλικό Σύλλογο Ξάνθης σε προσεχές πρωινό Σαββάτου σχετικά με τα οξυμένα προβλήματα στην Παιδεία και την ενημέρωση των πολιτών.\nΑπορρίφθηκε από τα έξι μέλη του Δ.Σ. η πρόταση του Τεκέογλου Ιωάννη για συμμετοχή της ΕΛΜΕ Ξάνθης σε συλλαλητήριο διαμαρτυρίας που οργανώνει το ΠΑΜΕ, με το σκεπτικό ότι η ΕΛΜΕ συμμετέχει σε δράσεις και κινητοποιήσεις πρωτοβάθμιων σωματείων και συλλόγων και όχι πολιτικών φορέων.\nΤο ντοκιμαντέρ της Ν. Klein "This changes everything" και το Κίνημα "SOS Χαλκιδική" στις Προβολές της Πέμπτης\nΑναρτήθηκε από ΕΛΜΕ Ξάνθης στις 11:55 π.μ. 2 σχόλια:\nΥπόμνημα του ΔΣ της ΟΛΜΕ προς τον Υπ. Παιδείας για τα άμεσα και επείγοντα προβλήματα\nΒαθιά ερωτηματικά και βάσιμες ανησυχίες για τις προθέσεις της νέας ηγεσίας του υπουργείου Παιδείας σχετικά με τη λειτουργία της δευτεροβάθμιας εκπαίδευσης στη χώρα εγείρουν τα λεγόμενα του υπουργού Ν.Φίλη κατά τη συνέντευξη του στην εφημερίδα «Το Βήμα» (11 Οκτ. 2015).\nΗ απάντηση του, για παράδειγμα, στο θέμα της εφαρμογής της αξιολόγησης περιέχει από τη μια τη νεφελώδη υπόσχεση για ένα πλαίσιο χωρίς τιμωρητική αντίληψη. Φαίνεται όμως ότι ο στόχος είναι η επισήμανση «συμπεριφορών ρουτίνας και μειωμένου ενδιαφέροντος». Πουθενά όμως δεν αναφέρεται σε χρόνιες αμέλειες της πολιτείας στην ποιότητα του εκπαιδευτικού υλικού, στον όγκο της διδακτέας ύλης, στην προσήλωση του εκπαιδευτικού συστήματος σε μια διαδοχή εξετάσεων και δοκιμασιών. Η εφαρμογή διαφορετικών μοντέλων μάθησης είναι αποσπασματική, χωρίς επαρκή καθορισμό μεθοδολογικών εργαλείων.\nΕνώ υπόσχεται κάλυψη κενών με μόνιμο προσωπικό, η αρχή της χρονιάς είναι αρκετά απογοητευτική από τα κενά που παρατηρούνται στο διδακτικό προσωπικό, βαδίζοντας προς το 2ο δεκαπενθήμερο του Οκτωβρίου. Καμιά σαφής απάντηση δε δίνεται για το πώς θα γίνει η στελέχωση των σχολείων με μόνιμο προσωπικό.\nΜε τη μορφή γενικόλογης περιήγησης σε προβλήματα εγείρει ζητήματα αύξησης του ωραρίου διδασκαλίας, μείωσης ειδικοτήτων (άρα και συμψηφισμού στις αναθέσεις μαθημάτων;). Αντί της αναζήτησης των αιτίων που οδηγούν στη λειτουργία φροντιστηρίων, (π.χ. την αυστηρή προσήλωση σε ογκώδη ύλη και υπερβολικές εξετάσεις, με σκοπό την αξιολόγηση αντί της παιδείας) υπόσχεται τη λειτουργία ενισχυτικής διδασκαλίας (με χαρακτηριστικά φροντιστηριακής εκπαίδευσης) με την προσφορά «εθελοντικής βοήθειας» η οποία θα αξιολογείται θετικά στη μη τιμωρητική του μορφή αξιολόγησης…\nΔυστυχώς, η υπόσχεση εθνικού διαλόγου και διαβούλευσης, με ορίζοντα την άνοιξη του 2016, δεν εγγυάται και πολλά. Πάντα στο χώρο μας η διαβούλευση χρησιμοποιήθηκε προσχηματικά με στόχο την πιεστική επιβολή ειλημμένων αποφάσεων. Αντίθετα, κατά την προηγούμενη περίοδο (διδακτικό έτος 2014-2015), δε ζητήθηκε από καμία εκπαιδευτική συλλογικότητα ή εκπαιδευτικούς συνδικαλιστικούς φορείς, καμία γνωμοδότηση ή κατάθεση προβληματισμού και ειδικής επαγγελματικής εμπειρίας. Ίσως είναι η ώρα τώρα.\nΚαταλήγουμε επισημαίνοντας την ανάγκη να είμαστε έτοιμοι, ενεργοί και αγωνιστικοί για την προάσπιση της ποιότητας της δημόσιας εκπαίδευσης και των ζωών μας. Κανένας εφησυχασμός: η εναλλαγή προσώπων δε συνεπάγεται και την αλλαγή πολιτικών.\nΑναρτήθηκε από ΕΛΜΕ Ξάνθης στις 12:07 μ.μ. 4 σχόλια:\nΑναρτήθηκε από ΕΛΜΕ Ξάνθης στις 1:57 π.μ. 5 σχόλια:\nΣτις προβολές της Πέμπτης της ΕΛΜΕ πάντα στο Λαογραφικό Μουσείο, στις 9μμ, για αυτό το μήνα «κινηματικές» ταινίες:\nΠέμπτη 8/10 η ταινία του Matthew Warchus «Pride». Η ταινία εκτυλίσσεται την περίοδο της μεγάλης απεργίας των ανθρακωρύχων στη Βρετανία (1984- 1985) και βασίζεται σε πραγματικά γεγονότα. Ενώ η «σιδηρά κυρία» Μάργκαρετ Θάτσερ χρησιμοποίησε κάθε είδους μέσο για να εξοντώσει την απεργία, από τη βία της αστυνομίας μέχρι τη δυσφήμηση και τη συκοφαντία, κάποια μέλη της ΛΟΑΤ κοινότητας αποφασίζουν να ιδρύσουν ομάδες υποστήριξης. Η ταινία περιγράφει με χιούμορ και ανθρωπιά το πλησίασμα αυτών των δύο ομάδων, φαινομενικά ανόμοιων, την αναδιαμόρφωση των συνειδήσεων και τους ισχυρούς δεσμούς αλληλεγγύης που αναπτύχθηκαν μεταξύ τους.\nΕξαιρετική ταινία, με θαυμάσιες ερμηνείες που πραγματεύεται το πάντα επίκαιρο και φλέγον θέμα του πως δημιουργούνται τα κινήματα.\nΠέμπτη 15/10 «Jimmy’s Hall» του Ken Loach. Ακόμη μια αληθινή ιστορία που διαδραματίζεται στην Ιρλανδία των αρχών του προηγούμενου αιώνα. Ο Τζέιμς Γκράλτον, κομουνιστής ακτιβιστής από ένα ορεινό χωριό στα βόρεια της χώρας, μετά από δέκα χρόνια εξορίας στις ΗΠΑ επιστρέφει και επιχειρεί να επαναλειτουργήσει την εγκαταλελειμμένη αίθουσα χορού-πνευματικό κέντρο που ο ίδιος είχε φτιάξει παλιότερα στην άκρη του χωριού. Οι νέοι της περιοχής υποστηρίζουν κάθε πολιτιστική δραστηριότητα που αρχίζει να αναπτύσσεται στο χώρο. Βρίσκουν όμως απέναντί τους την εκκλησία και τις τοπικές αρχές που θα αντιδράσουν με τον μόνο τρόπο που γνωρίζουν, τη βία.\nΠέμπτη 22/10 «This changes everything» της Naomi Klein. Ντοκιμαντέρ που πραγματεύεται την κλιματική αλλαγή παρουσιάζοντας επτά αγωνιζόμενες στην πρώτη γραμμή κοινότητες ανάμεσα στις οποίες και το κίνημα κατά της εξόρυξης χρυσού στην Χαλκιδική.\nΤην Πέμπτη 29/10, στις 7μμ θα προβληθεί η ταινία «Ο πόλεμος των κουμπιών» στα πλαίσια της συνεργασίας μας με τη ΦΕΞ, το Συμβουλευτικό Σταθμό Νέων Β’θμιας Εκπ/σης και τη Ψυχολόγο Στυλιανίδου Βασιλική. Θα ακολουθήσει συζήτηση για την προεφηβεία και τις διαπροσωπικές σχέσεις στην ηλικία αυτή (10-12 χρ) όπως φαίνονται στη σχολική ζωή.\nΑναρτήθηκε από ΕΛΜΕ Ξάνθης στις 1:29 π.μ. 1 σχόλιο:\nΗ ΕΛΜΕ Ξάνθης καταδικάζει απερίφραστα την προκλητική απόφαση του Πρωτοδικείου Σάμου να καταδικάσει σε φυλάκιση 20 ημερών με ένα χρόνο αναστολή τεσσάρων εκπαιδευτικών που συμμετείχαν στις μαζικές απεργιακές κινητοποιήσεις του κλάδου, τον Σεπτέμβρη του 2013.\nΠρόκειται για τους εκπαιδευτικούς Τάκη Διαμαντίδη, Νίκο Παπαβασιλείου και Μαρία Ξύδη, μέλη της τότε Διοίκησης της ΕΛΜΕ και Γιάννη Τζημπούκα αιρετό του ΠΥΣΔΕ, οι οποίοι σύρθηκαν σε δίκη επειδή συμμετείχαν στην κατάληψη των γραφείων της ΔΙΔΕ Σάμου, προκειμένου ν’ αποτρέψουν την αποστολή λίστας στην Περιφέρεια με τα ονόματα δεκάδων συναδέλφων τους, οι οποίοι είτε θα απολύονταν, είτε θα μετακινούνταν υποχρεωτικά εκτός Σάμου.\nΖητάμε την αναίρεση της απόφασης και καταδικάζουμε τον περιορισμό και την ποινικοποίηση της συνδικαλιστικής δράσης.\nΑναρτήθηκε από ΕΛΜΕ Ξάνθης στις 11:58 π.μ. 3 σχόλια:\nΤο Δ.Σ. ΕΛΜΕ Ξάνθης συνήλθε στις 28-9-2015 στα Γραφεία του Συλλόγου και αποφάσισε:\n1. την κάλυψη της κενής θέσης του Δ. Σ. που κατείχε ο μετατεθείς Βασιλειάδης Γ. από την Καλέντζιου Ασημίνα ΠΕ18.10 και την ανασύστασή του. Τη θέση του Αντιπροέδρου καταλαμβάνει ο Οικονομίδης Β. και τη θέση του Μέλους η Καλέντζιου Α.\n2. την οργάνωση και συντονισμό του αντιφασιστικού συλλαλητηρίου στις 29 -9-2015\n3. τη συνδιοργάνωση με τη ΦΕΞ και την Ψυχολόγο κ. Στυλιανίδου Βασιλική και το Συμβουλευτικό Σταθμό Νέων Β’θμιας Εκπ/σης, κύκλου προβολών για την εφηβεία.\nΑναρτήθηκε από ΕΛΜΕ Ξάνθης στις 11:52 π.μ. 1 σχόλιο:\nΗ κινηματογραφική Λέσχη της ΦΕΞ και της ΕΛΜΕ Ξάνθης οργανώνουν ένα κύκλο ταινιών και συζητήσεων με θέματα που αφορούν τους εφήβους. Tη συζήτηση θα συντονίζει η Βασιλική Στυλιανίδου, μέλος της Ευρωπαϊκής Σχολής Ψυχανάλυσης FEDEPSY\nΠέμπτη 29 Οκτωβρίου 2015 & ώρα 19.00 στο Λαογραφικό & Ιστορικό Μουσείο Ξάνθης\nH ταινία: Ο ΠΟΛΕΜΟΣ ΤΩΝ ΚΟΥΜΠΙΩΝ /1962 | Ασπρόμ. | Διάρκεια: 90'\nΤο Θέμα της συζήτησης: Προεφηβεία και διαπροσωπικές σχέσεις στην ηλικία αυτή (10-12 χρ) όπως φαίνονται στη σχολική ζωή. Με την υποστήριξη του Συμβουλευτικού Σταθμού Νέων Β΄θμιας Εκπαίδευσης.


Παναθηναϊκός: Προσέγγισε Γιόβιτς, περιμένει και τα «κοψίματα» στο ΝΒΑ - NOTOSPORT\nΤετάρτη, 06 Οκτώβριος 2021 14:52\nΠαναθηναϊκός: Προσέγγισε Γιόβιτς, περιμένει και τα «κοψίματα» στο ΝΒΑ\nΟ Παναθηναϊκός έχει έρθει σε επαφή με τον Στέφαν Γιόβιτς για τη θέση του πλέι μέικερ...\nΕίναι δεδομένο ότι ο Παναθηναϊκός ξεκοκκαλίζει όλες τις πιθανές λύσεις με βάση τα χαμηλά οικονομικά του δεδομένα προκειμένου να ενισχυθεί στην περιφέρεια. Κάθε ματς που περνάει, φαίνεται όλο και περισσότερο η ανάγκη απόκτησης ενός πλέι μέικερ, ο οποίος να μπορεί να συμμαζέψει το παιχνίδι της ομάδας και παράλληλα να μπορεί να εκμεταλλευτεί τους συμπαίκτες του.\nΠριν από μερικές ημέρες και όπως ανέφερε το Gazzetta, οι «πράσινοι» μίλησαν με τον Γιόγκι Φερέλ αλλά όσο και αν ήθελαν να ρίξουν το «κασέ» του, άλλο τόσο δύσκολο ήταν το έργο τους. Η διαφορά ήταν τεράστια μεταξύ των δύο πλευρών (σ.σ. περίπου 400.000 δολάρια) με αποτέλεσμα να «κολλήσει» το θέμα και να μην προχωρήσει. Τουλάχιστον προς το παρόν και όσο ο παίκτης παραμένει ελεύθερος... Από εκεί και πέρα φυσικά δεν είναι και ο μοναδικός που υπάρχει στην «πράσινη» λίστα.\nΣτον Παναθηναϊκό εξετάζουν και την περίπτωση του Στέφαν Γιόβιτς, ο οποίος ωστόσο έχει... πολλούς αστερίσκους. Και φυσικά αναφερόμαστε στο γεγονός ότι είναι επιρρεπής στους τραυματισμούς. Ας δούμε, όμως, πώς έχουν τα πράγματα.\nΣύμφωνα με πληροφορίες, στο «τριφύλλι» όχι μόνο υπάρχει σκέψη για τον Σέρβο γκαρντ αλλά έχουν έρθει ήδη σε επαφή μαζί του. Άλλωστε είναι ο παίκτης ο οποίος πληροί όλες τις προϋποθέσεις όσον αφορά τα χαρακτηριστικά που ψάχνουν. Δηλαδή είναι ένας ψηλός πλέι μέικερ (1.98μ.) δημιουργικός, pass first point guard, με καλό περιφερειακό σουτ και με πλούσια εμπειρία στην EuroLeague. Όμως στη σκέψη της προσέγγισης, υπάρχει και ο προβληματισμός.\nΟ Γιόβιτς ακόμα αναρρώνει από τον τραυματισμό που αποκόμισε στο Προολυμπιακό τουρνουά του Βελιγραδίου τον περασμένο Ιούλιο και θα είναι σε θέση να μπει ξανά σε φουλ ρυθμό προπονήσεων σε 20 ημέρες περίπου. Όπερ και σημαίνει ότι θα είναι σε θέση να βοηθήσει την επόμενη του ομάδα από τον Νοέμβριο. Γι' αυτόν τον λόγο, άλλωστε, στον Παναθηναϊκό κάνουν και δεύτερες σκέψεις για τον Σέρβο γκαρντ, ο οποίος έχει και... βεβαρημένο ιατρικό ιστορικό.\nΠαρόλα αυτά υπάρχει ενδιαφέρον με τις πληροφορίες να κάνουν λόγο (εάν και εφόσον υπάρξει ενεργοποίηση) για σκέψεις μηνιαίου -αρχικά- συμβολαίου από τη στιγμή που θα επιστρέψει στην ενεργό δράση. Άλλωστε υπάρχει ο νέος κανονισμός της EuroLeague για 1+1 μηνιαία συμβόλαια (σ.σ. στα πρότυπα του ΝΒΑ με τα 10ήμερα) ώστε σε περίπτωση που αποφασίσει μια ομάδα να κρατήσει έναν παίκτη να το κάνει στη συνέχεια έως το τέλος της σεζόν.\nΠερισσότερα σε αυτή την κατηγορία: « Ανακοίνωσε το τέλος της καριέρας του ο Πάου Γκασόλ ΜΠΑΣΚΕΤ ΕΦΗΒΩΝ: Ξεχώρισε ο Σαραντόπουλος στη νίκη του Ολυμπιακού »


ΑΝΕΞΗΓΗΤΑ ΚΑΙ ΑΠΟΚΡΥΦΑ: 23 Μαϊ 2013\nMΥΣΤΗΡΙΩΔΕΙΣ ΠΛΗΓΕΣ ΣΕ ΑΝΘΡΩΠΟΥΣ ΑΝΑ ΤΟΝ ΚΟΣΜΟ\nΕΚΕΙ ΠΟΥ ΣΤΑΜΑΤΑ Η ΛΟΓΙΚΗ ΑΡΧΙΖΕΙ Η ΠΙΣΤΗ;\nΣΤΙΓΜΑΤΙΚΟΙ ΑΠΑΤΕΩΝΕΣ Ή ΕΠΙΛΕΓΜΕΝΟΙ ΑΠΟ ΜΙΑ ΑΝΩΤΕΡΗ ΔΥΝΑΜΗ;\nΗ ανακοίνωση έφτασε !!! Το εργαστήριο του ΕΟΕ επιστρέφει\nΗ ανακοίνωση έφτασε !!! Το εργαστήριο του ΕΟΕ επιστρέφει !!! Περισσότερες λεπτομέρειες σύντομα... Ρωτήστε ότι θέλετε...\nΕργαστήριο ΕΟΕ με θέα... εδώ θα λαμβάνει χώρα το εργαστήριο ...\nΣΧΕΤΙΚΕΣ ΠΛΗΡΟΦΟΡΙΕΣ ....http://www.eoellas.org/\nΕτικέτες ΕΝΕΡΓΕΙΑ, ΕΝΗΜΕΡΩΣΗ, ΕΡΕΥΝΑ-ΑΝΕΞΗΓΗΤΟ


Serum – Herbellis\nΑντιρυτιδικό Serum Λάμψης\nΟ Herbellis Aντιρυτιδικός Ορός Λάμψης ενυδατώνει σε βάθος, μειώνει τις ρυτίδες, τις λεπτές γραμμές, τις πανάδες και κάνει το δέρμα να φαίνεται ανανεωμένο και λαμπερό. Χάρη στα βιοδραστικά συστατικά του ενεργοποιεί την παραγωγή φυσικού κολλαγόνου και αναζωογονεί το πρόσωπο. Συνδυασμός από:\nΕλληνικό οργανικό λάδι ελιάς, πλούσιο σε δραστικά συστατικά, βιταμίνη Ε και αντιοξειδωτικά\nΥαλουρονικό οξύ με πολλαπλά μοριακά βάρη. Ισχυρό ενυδατικό συστατικό\nΒιταμίνη Β3 για καταπολέμηση ρυτίδων και πανάδων\nΠεπτίδια με ισχυρή αντιρυτιδική δράση\nΧΡΗΣΗ: Εφαρμόστε το πρωί και/ή το βράδυ σε καθαρό πρόσωπο. Μπορεί να χρησιμοποιηθεί μεμονωμένα ή και πριν από την κρέμα ημέρας ή νυκτός. Αποφύγετε την περιοχή των ματιών. Χωρίς parabens Χωρίς σιλικόνες\nΗ Herbellis Aντιρυτιδική Κρέμα & Ορός Ματιών ενυδατώνει σε βάθος, μειώνει τις ρυτίδες, τους μαύρους κύκλους και τις σακούλες κάτω από τα μάτια. Χάρη στα βιοδραστικά συστατικά τονώνει την επιδερμίδα χαρίζοντας νεανική λάμψη στην περιοχή των ματιών. Συνδυασμός από: Ελληνικό οργανικό λάδι ελιάς, πλούσιο σε δραστικά συστατικά, βιταμίνη Ε και αντιοξειδωτικά.\nΒιταμίνη Β3 για καταπολέμηση ρυτίδων και μαύρων κύκλων\nΜίγμα πεπτιδίων με ισχυρή αντιρυτιδική δράση. Περιορίζουν σακούλες και μαύρους κύκλους\nΧΡΗΣΗ: Εφαρμόστε το πρωί και/ή το βράδυ σε καθαρό πρόσωπο γύρω από την περιοχή των ματιών (εξωτερική μεριά, κάτω μεριά ματιών). Χωρίς parabens Χωρίς σιλικόνες


Απίστευτες καταγγελίες για «λαμόγια» και «διαπλοκή» στην Πυροσβεστική-Εμπλέκουν τον Γ.Γ. Πολιτικής Προστασίας – Fire Rescue Pedia\nHomeΕΛΛΑΔΑΠολιτική ΠροστασίαΑπίστευτες καταγγελίες για «λαμόγια» και «διαπλοκή» στην Πυροσβεστική-Εμπλέκουν τον Γ.Γ. Πολιτικής Προστασίας\nΑπίστευτες καταγγελίες για «λαμόγια» και «διαπλοκή» στην Πυροσβεστική-Εμπλέκουν τον Γ.Γ. Πολιτικής Προστασίας\n24 Σεπτεμβρίου 2016 Πολιτική Προστασία 0\nΑπίστευτες καταγγελίες για διαπλοκή και «λαμόγια» κάνει αξιωματικός του Πυροσβεστικού Σώματος, μετά την παραίτηση του αρχηγού του Π.Σ. Ιωάννη Καρατζιά.\nΟ γ.γ Πολιτικής Προστασίας, Ιωάννης Καπάκης, προσφεύγει εναντίον του, καθώς τον κατονομάζει, ενώ σε απολογία καλεί τον αρχιπυραγό ο Ν. Τόσκας. Σε ανακοίνωση που εξέδωσε το απόγευμα ο γ.γ. Πολιτικής Προστασίας κ. Καπάκης αναφέρει:


Πωλείται καμία ασφαλιστική; - Insurance World\nin Featured, Ανασφάλιστος, Ειδήσεις 14/07/2020, 09:00 0\nΜάλλον νέα σοβαρά δεν υπάρχουν στην αγορά και έχουν αρχίσει οι φήμες και οι διαρροές. Η στήλη του Ανασφάλιστου πριν λίγο έλαβε ένα απρόσμενο μήνυμα. Κάποια ασφαλιστική ακούγεται ότι πουλά χαρτοφυλάκιο και κάποια άλλη ενδιαφέρεται για να το αγοράσει.\nΗ στασιμότητα χαρακτηρίζει την ελληνική αγορά, ελάχιστες κινήσεις, ελάχιστες πρωτοβουλίες. Λέτε να μπαίνει μπρος ο μηχανισμός των συναλλαγών; Και αν ναι από πού υποκινείται, αφού όλοι δηλώνουν αμέριστα ικανοποιημένοι; Τι αλλάζει σε θέματα στρατηγικών κινήσεων;\nΌχι ότι το θέμα αυτό δεν το έχουμε ξανασυζητήσει στο παρελθόν για διάφορες ασφαλιστικές που κατά καιρούς ακούγονταν ότι είχαν προβληματάκια. Αποτελέσματα σοβαρά δεν είδαμε εκτός από δύο μεγάλων συναλλαγών στην αγορά.\nΓιατί να θέλει όμως να φύγει μία ασφαλιστική από την αγορά ή να αποχωριστεί χαρτοφυλάκια; Ακούγεται επίσης ότι μπορεί να συζητάει για εκχώρηση παλαιών χαρτοφυλακίων. Πάντως και αυτό είχε ακουστεί παλαιότερα στην αγορά, αλλά η προσπάθεια δεν είχε ολοκληρωθεί επιτυχώς. Ήταν την ίδια χρονική περίοδο που γράφονταν τα σενάρια για το επικουρικό κεφάλαιο αυτοκινήτου. Τότε όλοι ήταν σίγουροι ότι η συμφωνία έκλεινε από ημέρα σε ημέρα και απέμενε λίγος χρόνος για να γίνουν οι επίσημες ανακοινώσεις, αλλά δεν ακούσαμε τίποτα.\nΣτην Ελλάδα η αγορά είναι ρηχή, δύσκολα, αν και αρκετοί θα ήθελαν, να κλείσουν γρήγορα εμπορικές συναλλαγές, δύσκολα να εκφράσει και κάποιος μεγάλος μακροπρόθεσμος επενδυτής ενδιαφέρον. Το είδαμε αυτό και με την μεγαλύτερη ασφαλιστικής της Ελλάδας Ακούστηκαν, γράφτηκαν πολλά, τίποτα από όλα αυτά δεν έγινε. Δεν αλλάζει εύκολα χέρια και το πιθανότερο είναι και αυτή η πώληση να συναντήσει πολλά εμπόδια.\nΕκτός, και αν οι συναλλασσόμενοι ξεκινούνε από άλλη αφετηρία και κοιτούν και άλλους προορισμούς.\nεμπορικές συναλλαγές εξαγορές πωλήσεις ανενεργών χαρτοφυλακίων συγχωνεύσεις 2020-07-14\nTagged with: εμπορικές συναλλαγές εξαγορές πωλήσεις ανενεργών χαρτοφυλακίων συγχωνεύσεις\nΣυμφωνία Κυρίων ύψους 7,2 δισ. για την εξαγορά της RSA